title: Katja Lukin

text: Lukin syntyi Kemissä mutta varttui Keminmaalla. Lukin on valmistunut nuoriso- ja vapaa-ajanohjaajaksi Peräpohjolan Opistosta. Myöhemmin hän on käynyt esiintymisalan jatkokoulutusta myös Oulussa. Lukin on saavuttanut sittemmin myös luokanopettajan pätevyyden Helsingin yliopistossa.


title: Katja Lukin

text: Lukin aloitti soolouransa vuonna 2003 julkaisemalla singlen ”Vitamiini”. Sittemmin hän on julkaissut useita kappaleita, jotka ovat muun muassa olleet Radio Suomen soitetuimpien listalla.


title: Katja Lukin

text: Lukin on palkittu Vuoden Tanssihitti -palkinnolla Tampereella 16. syyskuuta 2012 kappaleestaan ”Kaipaan Yyteriin”.


title: Ilmavalvonta-aluekeskus

text: Ilmavalvonta-aluekeskus oli Suomessa talvisodan jälkeinen keskus, jonne koottiin ilmahälytyksiä ja torjuntahälytyksiä varten tieto ilmavalvonta-asemilta. Ilmavalvonta-aluekeskukset olivat 17. kesäkuuta 1940 alkaen ilmapuolustusaluekeskusten seuraajia.


title: Ilmavalvonta-aluekeskus

text: Aluekeskuksen alaisten havaintoasemien, ilmavalvonta-asemien, määrävahvuinen miehitys oli 1+8 tai, mikäli asema oli Lotta Svärdin ylläpitämä niin sitten 1+1 ja 12 lottaa. Rintamantakaisille ilmavalvonta-aluekeskuksen ilmavalvonta-asemille ei ollut sallittua määrätä reserviläisiä eikä ensimmäisen luokan nostoväkeä (nykyään lisäreservi).


title: Ilmavalvonta-aluekeskus

text: Ilmavalvonta-asemien päälliköiksi ja varapäälliköiksi pyrittiin sijoittamaan suojeluskuntien jäseniä tai invalideja. Valvontaa suorittamaan kutsuttiin lottia ja suojeluskuntapoikia, joita saattoi olla puolet vahvuudesta.


title: Ilmavalvonta-aluekeskus

text: Uloimman valvontalinjan ja epäedullisten alueiden ilmavalvonta-asemat sai miehittää rintamapalvelukseen soveltumattomilla reserviläisillä ilmavalvonta-aluekeskuksissa ja ilmavalvonta-aluekeskusten esikunnissa ainoastaan päällikkö, valvontapäällikkö, radiomestari sekä radio- ja valvonta-aliupseeri voivat olla reserviläisiä. Henkilöstöä varattaessa pyrittiin siihen, että valittiin ilmavalvonta-aseman alueella toimivan ja jo ilmavalvontatehtävissä olleiden saamiseen ilmavalvonta-asemille.


title: Ilmavalvonta-asema

text: Ilmavalvonta-asema on yksittäinen näköhavaintopaikka ilmavalvontahavainnoille.


title: Ilmavalvonta-asema

text: Suomen talvisodan aikaan ilmavalvonta-asemalla oli yleensä yksi tai kaksi lottaa kahden tunnin valvontavuoroissa. Tavallisimmat ilmavalvonta-asemat oli perustettu kirkontorneihin, kellotapuleihin, tehtaiden katoille. Yksi kuuluisimmista ilmavalvonta-asemista oli Lahden kaupungintalon tornissa, joka menetettiin tammikuun 1940 pommituksessa. Sen jälkeen havaintopaikka siirrettiin urheilukentän katolle ja lopuksi hyppyrimäelle.


title: Ilmavalvonta-asema

text: Kullakin ilmavalvonta-asemalla oli nelinumeroinen peiteluku, jonka perusteella ne erotettiin toisistaan sijaintipaikkaa paljastamatta. Näillä tiedoilla asemien sotapäiväkirjat on edelleen jäljitettävissä sota-arkistosta.


title: Katja Sirkiä

text: Katja Sirkiä (s. 1974) on suomalainen näyttelijä ja laulaja.


title: Katja Sirkiä

text: Sirkiä valmistui näyttelijäksi vuonna 1999 ja opiskeli alaa vuonna 2004 New Yorkissa The Actors Studiolla. Hän on suorittanut lauluopintoja muun muassa Sibelius-Akatemiassa sekä Helsingin Pop & Jazz Konservatoriossa. Sirkiä on äänialaltaan korkea sopraano.


title: Katja Sirkiä

text: Sirkiä on myös tunnettu ääninäyttelijänä useissa elokuvissa, tv-sarjoissa ja mainoksissa. Hän on myös ohjannut dubbauksia. Sirkiä on toiminut suomalaisen Contemporary Dead Finnish Music Ensemble -yhtyeen solistina vuodesta 2009. Sirkiä ääninäyttelee Rainbow Dash -nimistä Pegasos-ponia animaatiosarjassa "". Katja Sirkiä esiintyy myös "Frozen – huurteinen seikkailu" -elokuvassa kuningatar Elsan ääninäyttelijänä. Sirkiä ääninäyttelee myös Martta-nimistä koiraa "Martta puhuu" -animaatiosarjassa.


title: Nikolaj Ehlers

text: Nikolaj Ehlers (s. 14. helmikuuta 1996 Aalborg, Tanska) on tanskalainen jääkiekkoilija, joka pelaa NHL-joukkue Winnipeg Jetsin organisaatiossa, joka varasi hänet yhdeksäntenä pelaajana. Ehlers on pelipaikaltaan vasen laitahyökkääjä. Hänen suurimpiin vahvuuksiinsa kuuluu nopeus. Ehlersin muita vahvuuksia ovat luovuus ja rannelaukaus.


title: Nikolaj Ehlers

text: Ehlers vietti isänsä Heinz Ehlersin vuoksi lähes koko junioriuransa Keski-Euroopassa. Hänen varsinaisena kasvattajaseuranaan pidetään sveitsiläistä EHC Bieliä. Kaudella 2010–2011 Ehlers voitti tehoilla 7+9=16 alle 17-vuotiaiden Elite Novizenin pudotuspelien pistepörssin. Kaudella 2012–2013 hän voitti Bielin A-nuorten sisäisen piste-, maali- ja syöttöpörssin tehoilla 26+23=49, joilla Ehlers sijoittui koko Elite Jr. A:n pistepörssissä viidenneksi. Hän debytoi samalla kaudella 16-vuotiaana myös Bielin miesten joukkueessa, jossa Ehlers pelasi National League A:ssa 11 runkosarjaottelua tehopistein 1+1=2 sekä seitsemän playoff-ottelua tehden kolme syöttöpistettä. Hän pelasi ensimmäisen NLA-ottelunsa 22. joulukuuta 2013 SC Berniä vastaan.


title: Nikolaj Ehlers

text: Avangard Omsk varasi Ehlersin 127. pelaajana . Samana kesänä hänet varasi myös QMJHL-joukkue Halifax Mooseheads kuudentena pelaajana CHL:n varaustilaisuudessa. Ehlers teki maaliskuussa 2013 jatkosopimuksen Bielin kanssa, mutta siirtyi Mooseheadsiin kaudeksi 2013–2014. Ehlers oli tehoilla 49+55=104 joukkueen paras maalintekijä ja toiseksi paras pistemies. Hän voitti koko QMJHL:n tulokkaiden piste-, maali- ja syöttöpörssin ja sijoittui liigan pistepörssissä neljänneksi. Ehlers voitti myös koko liigan tehotilaston lukemalla +65. Hänet palkittiin kauden päätteeksi QMJHL:n parhaana tulokkaana, parhaana hyökkäävänä tulokkaana Michel Bergeron Trophylla, pienimmällä numerolla NHL:ään varattuna QMJHL-pelaajana Mike Bossy Trophylla, valittiin toiseen tähdistökentälliseen sekä tulokkaiden tähdistökentälliseen.


title: Nikolaj Ehlers

text: Tammikuussa 2014 NHL:n kykyjenetsijäpalvelu listasi Ehlersin Pohjois-Amerikassa pelaavista kenttäpelaajista sijalle 22. . Huhtikuussa hän nousi rankingissa sijalle 13. Lopulta Winnipeg Jets varasi Ehlersin ensimmäisellä kierroksella koko varaustilaisuuden yhdeksäntenä pelaajana. Häntä pienemmällä numerolla tanskalaisista on varattu vain Mikkel Bødker kahdeksantena pelaajana vuonna .


title: Nikolaj Ehlers

text: Syyskuussa 2014 Ehlers teki kolmivuotisen tulokassopimuksen Winnipeg Jetsin kanssa. Kaudella 2014–2015 hän nousi Mooseheadsin varakapteeniksi. Ehlers voitti joukkueen sisäisen piste- ja syöttöpörssin tehoilla 37+63=100 sekä sisäisen tehotilaston lukemalla +26. Hän jakoi koko QMJHL:n pistepörssin kolmannen sijan Blainville-Boisbriand Armadan Ņikita Jevpalovsin kanssa. Ehlers voitti myös liigan kevään 2015 pudotuspelien pistepörssin tehoilla 10+21=31. Hänet palkittiin kauden päätteeksi QMJHL:n vuoden persoonana Paul Dumont Trophylla ja valittiin liigan ensimmäiseen tähdistökentälliseen.


title: Nikolaj Ehlers

text: Kauden 2015–2016 Ehlers aloitti suoraan Winnipeg Jetsin NHL-joukkueessa. Hän teki näin ollen NHL-debyyttinsä kauden avauskierroksella 8. lokakuuta 2015 vieraissa Boston Bruinsia vastaan, jolloin Ehlers sai jääaikaa 15.40 minuuttia sekä tehomerkinnän +1. Ensimmäisen NHL-maalinsa hän teki kauden neljännessä ottelussa 13. lokakuuta 2015 vieraissa New York Rangersia vastaan. Ehlers valittiin ottelun kolmostähdeksi. Hänen tulokaskautensa toi kaikkiaan 72 runkosarjaottelussa tehot 15+23=38.


title: Nikolaj Ehlers

text: Ehlers edusti Tanskaa MM-kilpailuissa vuonna 2016. Yhteensä hän on pelannut 11 A-maaottelua tehopistein 5+3=8. Ehlers teki A-maajoukkuedebyyttinsä Euro Hockey Challengessa 23. huhtikuuta 2016 Vojensissa Norjaa vastaan. Hän teki ottelussa myös ensimmäisen A-maajoukkuemaalinsa.


title: Nikolaj Ehlers

text: Ehlers pelasi myös alle 20-vuotiaiden MM-kilpailuissa vuosina 2014 ja 2015. Ensimmäinen turnaus eteni IA-divisioonassa ja päättyi kultaan. Vuoden 2015 turnauksessa hänet palkittiin Tanskan yhdestä kolmesta parhaasta pelaajasta. Ehlers pelasi myös alle 18-vuotiaiden IA-divisioonan MM-kilpailuissa vuonna 2013, jolloin hän voitti myös kultaa ja oli nostamassa Tanskaa seuraavaksi vuodeksi pääsarjaan. Ehlers oli turnauksessa joukkueen paras pistemies tehoilla 3+8=11 ja jakoi koko turnauksen syöttöpörssin voiton Norjan Andreas Klavestadin kanssa.


title: Nikolaj Ehlers

text: Ehlers pelasi myös World Junior A Challengessa vuonna 2014, jolloin hän voitti hopeaa. Ehlers voitti koko turnauksen piste- ja maalipörssin tehoilla 6+3=9 ja valittiin turnauksen arvokkaimmaksi pelaajaksi sekä tähdistökentälliseen.


title: Nikolaj Ehlers

text: Ehlersin isä on kaikkien aikojen ensimmäinen NHL:ään varattu tanskalaispelaaja Heinz Ehlers (New York Rangers ), joka toimii nykyään NLA-joukkue HC Lausannen päävalmentajana. Nikolaj'n isoveli Sebastian Ehlers pelaa Tanskan pääsarja Metal Ligaenia Aalborg Piratesissa. Heidän enonsa Søren ja Mads True ovat entisiä Tanskan maajoukkuekiekkoilijoita. Ehlersin serkku ja Sørenin poika Alexander True pelaa WHL-joukkue Seattle Thunderbirdsissa.


title: Nikolaj Ehlers

text: Ehlers osaa puhua englantia, tanskaa, ranskaa, saksaa sekä muita Sveitsissä käyttämiään kieliä.


title: Screamer

text: Screamer on Flash-ohjelma tai video, jossa tulee arvaamattomasti pelottava kuva ja kovaäänistä huutoa. Hyvä esimerkki screamerista on K-Fee Auto Commercial tai Scary Maze Game.


Kiova-Žuljanyn kansainvälinen lentoasema (, ) ) on Ukrainan pääkaupunki Kiovan lounaisosissa, 8 kilometrin päässä ydinkeskustasta sijaitseva kansainvälinen lentoasema. Lentoasemalla on yksi 2,31 kilometriä pitkä kiitotie. Juridisesti lentoasema on Kiovan kaupungin hallitsema liikeyritys.


title: Kiova-Žuljanyn kansainvälinen lentoasema

text: Vuonna 2013 Kiova-Žuljany oli matkustajamäärän perusteella Ukrainan toiseksi vilkkain lentoasema maan suurimman lentoaseman, Boryspilin kansainvälisen lentoaseman jälkeen. Kiova-Žuljanyn kansainvälistä lentoasemaa käytti vuonna 2013 kaikkiaan 1 838 393 lentomatkustajaa.


title: Tarja Koskelo

text: Tarja Vappu Helena Koskelo (s. 23. huhtikuuta 1961 Tyrvää) on suomalainen yleisurheilija, jonka aktiiviura oli 1970- ja 1980-luvuilla. Koskelo sai uransa aikana SM-kilpailuista kaikkiaan 23 mitalia pikajuoksussa ja pituushypyssä. Pituushypyssä hän oli ulkoratojen Suomen mestari vuonna 1981 ja sisäratojen kaksinkertainen mestari vuosina 1981 ja 1982. Ulkoradoilta hänellä on myös kaksi SM-kisojen pronssimitalia, toinen 100 metrin juoksusta ja toinen pituushypystä. Koskelon ennätys pituushypyssä on 611 vuodelta 1981.


Suomi, sotavangit ja ihmisluovutukset 1939-1955 on Kansallisarkiston tutkimushankkeen Suomi, sotavangit ja ihmisluovutukset 1939–55 -tutkimushankkeen perustama tietokanta, joka sisältää tietoja talvisodan ja jatkosodan aikana kuolleista sotavangeista. Erikseen on esitetty tietoja neuvostoliittolaisista ja saksalaisista sotavangeista
sekä Itä-Karjalassa ja Miehikkälässä sijainneilla siviilileireillä kuollesta.


title: Ingmar Pörn

text: Gustav Ingmar Pörn (19. elokuuta 1935 Runsor, Mustasaari – 8. helmikuuta 2014 Tölby, Mustasaari) oli suomenruotsalainen filosofi, joka toimi filosofian professorina Helsingin yliopistossa vuosina 1978–1998.


title: Ingmar Pörn

text: Ingmar Pörn syntyi Mustasaaressa Runsorin kylässä maanviljelijäperheen keskimmäiseksi pojaksi. Hän pääsi oppilaaksi Vaasan ruotsinkieliseen lyseoon, alun perin vain nuoremman veljensä seuraksi. Tultuaan ylioppilaaksi keväällä 1955 hän tutustui sattumalta Erik Steniuksen kirjaan "Tankens gryning" päätti ryhtyä opiskelemaan filosofiaa Steniuksen johdolla Åbo Akademissa. Lisäksi hän opiskeli sosiologiaa, matematiikkaa, teologiaa ja kreikan kieltä. Opiskeluaikanaan hän toimitti myös "Studentbladet"-lehteä. Hän suoritti kandidaatintutkinnon vuonna 1960 aiheena John Locke.


title: Ingmar Pörn

text: Suoritettuaan asevelvollisuutensa vuonna 1961 Pörn lähti Oxfordin yliopistoon suorittamaan filosofian jatko-opintoja Alfred Ayerin ja William Knealen johdolla. Lisensiaatintutkinnon Pörn suoritti Åbo Akademissa vuonna 1964, ja vuonna 1965 hän siirtyi Birminghamin yliopistoon lehtoriksi. Siellä hän suoritti myös tohtorintutkintonsa vuonna 1968. Toisen tohtorintutkinnon hän suoritti Uppsalan yliopistossa vuonna 1978. Pörn opetti Birminghamissa lähes neljätoista vuotta. Hänelle tarjottiin Birminghamista professuuria, mutta hän kaipasi kotimaahansa, ja Helsingin yliopistosta järjestyi ruotsinkielinen professuuri; hän hoiti virkaa Pohjanmaalta käsin. Pörnin erityisaloihin kuuluivat logiikka sekä terveyden ja lääketieteen filosofia.


title: Ingmar Pörn

text: Jäätyään eläkkeelle Pörn ohjasi edelleen jatko-opiskelijoita ja toimi asiantuntijana professorinimityksissä.


title: Ingmar Pörn

text: Ingmar Pörnin puoliso oli Margaret Cooper 1960-luvulta tämän kuolemaan saakka 2005.


title: Kastemekko

text: Kastemekko on ristiäisissä käytetty lapsen juhla-asu. Se on ensisijaisesti kirkollinen vaate ja seurakuntaan liittymisen juhlapuku.


title: Kastemekko

text: Kastettavan vaatteeksi on vakiintunut, yleensä valkoinen, kastemekko. Jo alkuseurakunnassa kastettavat riisuivat kasteen kuluessa vanhan pukunsa pois ja pukivat ylleen valkoiset vaatteet. Tällä eleellä kuvattiin kasteen sisältöä, jossa ihminen siirtyi vanhasta uuteen, pahan vallasta Kristuksen valtaan. Raamatussa puhutaan kasteen yhteydessä monesti uusiin vaatteisiin pukeutumisesta ja vanhojen riisumisesta. ”"Sillä kaikki te, jotka olette Kristukseen kastetut, olette Kristuksen päällenne pukeneet”" (Raamattu, Gal. 3:27). Valkoinen väri kastevaatteen värinä kuvaa iloa, kiitollisuutta ja puhtautta ja se on myös Jumalan, Kristuksen, taivaan enkelien ja pyhien symbolinen väri. Liturgisena värinä valkoista käytetään kirkkovuoden suurina juhlapäivinä kuten jouluyönä ja joulupäivänä, pääsiäisyönä ja pääsiäispäivinä sekä loppiaisena ja mikkelinpäivänä. Kastettu kirkon jäsen pukee valkean vaatteen, itse asiassa kastemekon, toisen kerran ylleen päästessään ripille.


title: Kastemekko

text: Kastepuku on aikojen saatossa muuttunut monien vaiheiden kautta sellaiseksi kuin se tänä päivänä perinteisenä tunnetaan. Keskiaikainen tapa kietoa vauva valkeaan vaippaan tai kapaloon on muuttunut kasteviitan tai kastepussin kautta mekkomaiseksi lapsen ensimmäiseksi juhla-asuksi. Aspforsin (2004, 25) mukaan lapsi on voitu kastaa myös kasteliinassa, eli eräänlaisessa suojaliinassa, tai franssiliinassa, jolloin liina oli pienempi. Talvisin saatettiin käyttää myös isoa villahuivia tai saalia päällysvaippana.


title: Kastemekko

text:
Meidän aikamme perinteisen kastemekon, valkoisen ja pitkähelmaisen puvun historia on lähes 200 vuotta vanha. 1700-luvun vapaamielisen aatevirtauksen tuloksena alettiin kiinnittää erityistä huomiota lasten terveellisempään pukemiseen ja kritisoitiin tiukkaa pakettikapalointia. Vuosisadan lopulla vaikuttanut uusklassinen naisten pukumuoti, jossa piirteitä haettiin antiikista, omaksuttiin myös lasten pukuihin ja valkoinen väri juhla-asuihin. 1830-luvulla jopa pikkulasten vaatteissa siirryttiin edeltävästä yksinkertaisuudesta mahtaileviin ja yksityiskohtaisiin vaateluomuksiin. Helmat, jotka ennen ulottuivat vain hieman yli lapsen jalkojen, kasvoivat nyt jopa metrin mittaan. Samalla helmoihin tuli myös täytettä ja hihoihin puhvimallia, kuten vanhemmilla lapsilla ja naisilla oli ajan tavan mukaisesti vaatteissaan Perinteisinä materiaaleina pikkulasten vaatteissa ja alusvaatteissa olivat pellava ja puuvilla, mutta uusien tuulien myötä uudet materiaalit, kuten flanelli, nostivat suosiotaan. Naisten muotipuvussa tapahtuneet vaihtelut jättivät jatkossakin jälkensä kastepuvun malliin, mutta kaikille aikakausille yhteiseksi piirteeksi jäivät valkoinen väri, ohuet materiaalit sekä valkokirjonnan käyttö koristelussa. Tapa ilmaista lapsen sukupuoli vaaleanpunaisella tai -sinisellä värillä on tuoreempi, kuin puvun kokovalkoinen perinne. 1800-luvun loppupuolella ohuelle mekolle tarpeellisen vuorikankaan väriksi saatettiin valita juuri sukupuolen mukainen väri tai vaihtoehtoisesti sinisten tai punaisten silkkinauharuusukkeiden avulla ilmaistiin lapsen sukupuoli. Suomessa varhaisin tieto helsinkiläisen vauvan kastevaatteista on vuodelta 1649, jolloin kapteeniluutnantti Påvel Persson Juutin leski omisti lapsen ristiäisvaatteet. Lapsi kapaloitiin ensin siihen aikaan kalliista ruskeasta sametista valmistetulla kapalovyöllä, jonka jälkeen puettiin kastepuku. Se oli todennäköisesti hihaton suorakaiteen muotoinen kasteviitta, joka nyöritettiin lapsen kaulaan. Kiiltävä silkki tai villamoaree olivat sadan vuoden ajan kasteviittojen materiaaleja ja tällaisia hienoja ja koristeellisia kastepukuja käyttivät siis varakkaampi porvarista, kauppiaat ja virkamieskunta.. Pula-aikana ja sairaaloiden joukkokastetilaisuuksissa kastemekot ovat olleet yksinkertaisia mekkoja, jotka koristeltiin kukilla tai joskus kastettava saatettiin kääräistä vain harsovaippaan.
Kastepuvun hankinta ja käyttötavat ovat myös muuttuneet ajan saatossa. Lähes koko 1800-luvun ajan kastemekon käytön perinne rajoittui säätyläisten ja kaupunkilaisten piiriin, kun maaseudulla se yleistyi vasta 1900-luvun puolella. Varattomampien keskuudessa kastemekkojen lainaamisella onkin historiassa pitkät perinteet. Aikaisempina vuosisatoina ristiäisasun sai lainaksi esimerkiksi kätilöltä tai pappilasta. Kummit, jotka lasta käyttivät ristillä, saattoivat myös teettää lapselle ristimäasun. Kastepukuihin liitetyt voimakkaat tunteet kumpuavat perheen ja suvun historiasta. Kastepuku voi olla yhdistävä tekijä monenkin sukupolven taakse ja siksi arvokas. Suvun jatkuvuutta korostamaan on tapana ollut kirjailla pukuun kaikkien siinä kastettujen lasten nimet sekä joko syntymä- tai kastepäivämäärät. Roininen ja Kämäräinen (2003, 48) painottavat mekossa kastettujen ylöskirjaamista yhä: ”Jos kastemekko on hyvin vanha ja kulkenut suvussa polvelta toiselle, sitä ei pidä koristella uudelleen. Ainoa lisä, jonka perintöpukuun voi tehdä, on nimikirjaimien ja kastepäivän kirjominen mekon helmaan. Jos ei kuitenkaan halua turmella kallisarvoista pukua mutta mielii silti säilyttää muistot tuleviin kastetilaisuuksiin, voi hankkia kauniin laatikon, johon kastemekko tilaisuuden jälkeen siististi viikataan. Laatikkoon asetetaan lisäksi pieni vihko, johon kastetilaisuuden jälkeen kirjoitetaan kastettavan nimi, kastepäivä ja –paikka, kasteen suorittaja ynnä kummien ja kenties muidenkin vieraiden nimet. Lisäksi vihkoon voidaan merkitä lapsen syntymäpaikka sekä -pituus ja -paino. Näin saadaan kastejuhlasta toiseen – ja sukupolvelta toiseen – siirtyvä perheen viehättävä muistoesine.”


title: Kastemekko

text: Nykypäivän kastemekot eivät enää noudata vain yhtä tyylisuuntaa, vaan perinteikästä mallia varioidaan monella tavalla. Käsin tehtyjä mekkoja arvostetaan ja niitä tehdään yhä. Virkkunen (1958, 15-16) mainitsee valmistusmateriaalien käyttöön esimerkiksi äidin tyllihunnun tai hienosti kirjaillut silkkiliinat, jotka ovat yhä yleisiä lähtökohtia suunnittelulle tai materiaaleiksi .


title: Leonid Kutšuk

text: Leonid Stanislavovitš Kutšuk (, , s. 27. elokuuta 1959) on valkovenäläinen jalkapallovalmentaja ja entinen puolustaja.


title: Leonid Kutšuk

text: Kutšuk aloitti pelaajauransa FK Dinamo Minskissä, mutta pelasi urallaan pisimpään FK Gomelin paidassa 1980–1988. Seura pelasi tuolloin Neuvostoliiton sarjajärjestelmässä kolmannella sarjatasolla. Kutšuk urakoi seurassa 249 sarjaottelua, kunnes siirtyi kolmeksi kaudeksi KIM Vitebskiin. Neuvostoliiton romahdettua Kutšuk edusti vielä pienempiä seuroja Valko-Venäjän sarjoissa, kunnes lopetti uransa vuonna 1998.


title: Leonid Kutšuk

text: Kutšuk aloitti valmennusuransa jo pelaajana toimien lyhyen aikaa pelaajavalmentajana KIM Vitebskissä, FK Dinamo-93 Minskissä ja FK Molodetšnossa. Pelaajauransa jälkeen hän toimi vuonna 2003 lyhyen aikaa FK SKVITš Minskin päävalmentajana. Varsinaisesti valmennusura sai tuulta alleen, kun Kutšukista tuli FC Sheriff Tiraspolin päävalmentaja tammikuussa 2004. Kutšukin johdolla Sheriff voitti kuusi perättäistä Moldovan mestaruutta. Seura pelasi hänen alaisuudessaan säännöllisesti eurokentillä ja saavutti europelihistoriansa suurimman voiton heinäkuussa 2008, kun se voitti FK Aktoben 4-0. Hän erosi seuran palveluksesta tammikuussa 2010.


title: Leonid Kutšuk

text: Toukokuussa 2010 Kutšuk jatkoi uraansa venäläisen FK Saljut Belgorodin päävalmentajana. Hän sai huonojen tulosten vuoksi potkut 1. divisioonan hännille juuttuneesta seurasta jo elokuussa 2010.


title: Leonid Kutšuk

text: Syyskuussa 2010 Kutšuk palasi Sheriff Tiraspolin palvelukseen ja hän toimi seurassa johtotehtävissä toukokuuhun 2011 saakka. Valmennustehtäviin hän palasi kesällä 2011 ukrainalaisen FK Arsenal Kiovan päävalmentajana. Hän luotsasi seuran kaudella 2011/12 Ukrainan valioliigassa viidenneksi, mikä oli seuran historian paras saavutus. Hän sai potkut seurasta joulukuussa 2012. Tammikuun alussa 2013 hän palasi jo valmennustehtäviin FK Kuban Krasnodarin päävalmentajana. Hän luotsasi seuraa kauden loppuun ja joukkue sijoittui Venäjän valioliigassa viidenneksi. Kauden jälkeen Kutšuk jätti tehtävänsä ja siirtyi FK Lokomotiv Moskovan päävalmentaja. Hän sai potkut syyskuussa 2014 kehnosti alkaneen liigakauden takia.


title: Leonid Kutšuk

text: Marraskuussa 2014 hän palasi FK Kuban Krasnodarn päävalmentajaksi. Kutšukin johdolla Kuban romahti Venäjän liigassa kärkipään kahinoista kymmenenneksi. Hän sai potkut toukokuun lopulla 2015. Tammikuussa 2017 Kutšukista tuli ukrainalaisen FK Stal Kamiansken päävalmentaja. Kesällä 2017 hän siirtyi FK Rostovin päävalmentajaksi. Kutšukin johdolla Rostov aloitti kautensa kohtalaisesti ja elokuun voittoputken myötä joukkue oli liigassa parhaimmillaan kolmantena. Kauden edetessä Rostov ajautui tappiokierteeseen ja pelasi 11 perättäistä ottelua ilman voittoa. Hän erosi tehtävästään joulukuun alussa 2017.


title: WebCite

text: WebCite on arkistointipalvelu joka on tarvittaessa käytettävissä säilyttämään Internetin tieteellisesti ja koulutuksellisesti tärkeää aineistoa. Palvelu säilyttää nettisivun sisällön sellaisena kuin nettisivu oli bloggaajan, tutkijan tai Wikipedia-käyttäjän viitattua tai siteerattua nettisivua. Säilytyspalvelu mahdollistaa lähdeviitteiden toimivuuden senkin jälkeen kun nettisivuja on uudistettu, poistettu tai ne ovat muusta syystä hävinneet, toisin sanottuna sivusto ehkäisee linkkiruttoa.


title: Unholy (Altarian albumi)

text: Unholy on Altarian neljäs studioalbumi, joka julkaistiin 28. elokuuta 2009. Albumi on ensimmäinen, jolla laulajana toimii Marco Luponero.


title: Kristiina Kuningas

text: Kristiina Kuningas (s. 19. joulukuuta 1958 Helsinki) on suomalainen näyttelijä. Hän on esiintynyt muun muassa televisiosarjassa "Ruusun aika". Hänen isänsä oli näyttelijä Martti Kuningas ja äitinsä on näyttelijä Leni Katajakoski.


title: Kadonnut elokuva

text: Kadonnut elokuva on elokuva, josta ei tiedetä olevan olemassa ainuttakaan säilynyttä kopiota.


title: Kadonnut elokuva

text: On esitetty arvioita, että kaikista maailman mykkäelokuvista 80–90 prosenttia, ja merkittävä osa äänielokuvista on kadonnut.


title: Kadonnut elokuva

text: The Film Foundationin mukaan kaikista ennen vuotta 1950 tuotetuista yhdysvaltalaisista elokuvista puolet ja ennen vuotta 1929 valmistuneista elokuvista 90 prosenttia on kadonnut. Historioitsija David Piercen tekemän tutkimuksen mukaan Yhdysvalloissa vuosina 1912–1929 valmistetuista 10 919 mykkäelokuvasta 1 575 (14%) on säilynyt kokonaisena alkuperäisellä 35 mm filminauhalla kuvattuna. 1 174 (11%) elokuvaa on säilynyt joko vierasmaalaisena julkaisuna tai erilaisella filmityypillä (28, 16 mm) kopioituna. 562 (5%) elokuvasta puuttuu osia. Loppujen mykkäelokuvien (70%) uskotaan kadonneen. Lähes kaikki 1930- ja 1940 -luvuilla nitraattifilmille valmistetut äänielokuvat ovat säilyneet.


title: Kadonnut elokuva

text: Suomessa varhaisimmat elokuvat ovat tuhoutuneet käytännössä täysin. Ennen 1920-lukua tehdyistä elokuvista on jäljellä lähinnä valokuvia, ensi-iltailmoituksia lehdissä, käsiohjelmia, elokuvatarkastamon asiapapereita ja jälkeenpäin painettuja aikalaismuistelmia. Ainoa ennen 1920-lukua valmistunut suomalainen elokuva, josta on säilynyt kuvamateriaalia, on vuonna 1913 valmistunut "Sylvi". On esitetty arvioita, että vuosien 1907–1935 kaikkiaan 115 elokuvasta täydellisenä tai lähes täydellisenä on säilynyt 50 elokuvaa (43%). Erimittaisia katkelmia on säilynyt 22 elokuvasta ja täysin tuhoutuneita on 43 (38%). Myöhemmin kadonneiksi luultuja elokuvia on löytynyt.


title: Kadonnut elokuva

text: Syitä kokonaan tai osittain tuhoutuneille elokuville ovat esimerkiksi filmissä tapahtuvat kemialliset hajoamiset ja huonot säilytysolosuhteet.


title: Kadonnut elokuva

text: Filmimateriaalina 1950-luvulle asti käytetty nitraattifilmi on ongelmallinen sen epävakauden vuoksi. Se on hyvin paloherkkää, sillä se voi syttyä jo 40 °C asteessa. Tulipalot ovat tuhonneet elokuvia ainakin Ruotsin elokuva-arkiston tulipalossa 1941 ja Suomessa Adams Filmin tulipalossa 1959. Nitraattifilmin hajoamiseen vaikuttaa kaksi tekijää: filmin rakenne ja säilytysolosuhteet. Hajoamisen alussa kuva haalistuu ja kuvaemulsio muuttuu ruskehtavaksi. Tämän jälkeen filmi muuttuu tahmeaksi ja hauraaksi, ja on vielä pelastettavissa. Hajoamisen edetessä kuvaemulsio pehmenee, ja sen pintaan muodostuu kaasukuplia, joista vapautuva kaasu vahingoittaa muita filmejä. Tällöin vain vähiten vaurioituneet osat voidaan pelastaa. Myöhemmin nitraattifilmi jähmettyy, ja murenee lopulta ruutimaiseksi jauheeksi. Filmissä tapahtuvat kemialliset prosessit voivat tuhota sen jo parissakymmenessä vuodessa.


title: Kadonnut elokuva

text: Nitraattifilmin korvannut selluloosa-asetaattifilmi voi vaurioitua etikkasyndrooman ("vinegar syndrome") vaikutuksesta. Ensimmäinen merkki vauriosta on etikan haju, sillä filmin muovipohja synnyttää hajotessaan etikkahappoa. Tämän jälkeen hajoamisvauhti kiihtyy. Filmipohja kutistuu, ja negatiivin reunat alkavat aaltoilla. Lopulta kuvaemulsio ja antirullautumiskerros muodostavat ilmapusseja ja pohja irtoaa. Hajoamisen alkuvaiheessa filmillä oleva materiaali voidaan kopioida uudelle filmille, mutta pitkälle edenneessä hajoamisessa vain vähiten vaurioituneet osat voidaan pelastaa.


title: Kadonnut elokuva

text: Huonot säilytysolosuhteet ja huolimaton käsittely voivat altistaa filmin pölylle, lialle ja naarmuille. Myös homekasvusto voi aiheuttaa vakavia vaurioita kuvaemulsioon. Kokonaiset elokuvat tai katkelmat niistä saattoivat vaurioitua tai hajota jatkuvan käytön takia. Joissakin tapauksissa vaurioitunut osa leikattiin pois, ja filmin päät yhdistettiin tarinallisen kokonaisuuden menettämisestä huolimatta. Joskus elokuvaprojektorin käyttäjä saattoi leikata itselleen käyttöön ehjän pätkän elokuvasta, jos jokin kohtaus oli hänen mielestään erityisen hyvä.


title: Kadonnut elokuva

text: Äänielokuvan tulon myötä mykkäelokuvilla ei katsottu olevan taloudellista arvoa. Elokuvastudiot saattoivat säilyttää alkuperäisnegatiiveja varastoissaan, mutta heittivät ne pois, kun niihin ilmestyi hajoamisen merkkejä. Elokuvia heitettiin pois myös varastotilan puutteen ja säilyttämisen kalleuden vuoksi. Joskus vanhat kopiot sulatettiin, jotta niissä oleva hopeanitraatti voitiin käytää uudelleen.


title: Pekingin rauhansopimus

text: Pekingin rauhansopimus on yhteisnimitys kolmelle rauhansopimukselle, jotka Qing-dynastian Kiina joutui allekirjoittamaan toisen oopiumisodan päättyessä vuonna 1860. Toisena osapuolena sopimuksissa olivat Iso-Britannia, Ranska ja Venäjä. Ison-Britannian ja Kiinan välisen rauhansopimuksen virallinen nimi oli "Sopimus rauhasta ja ystävyydestä Ison-Britannian ja Kiinan välillä" ().


title: Pekingin rauhansopimus

text: Toinen oopiumisota huipentui 18. lokakuuta 1860 siihen, että brittiläiset ja ranskalaiset joukot tunkeutuivat Kiellettyyn kaupunkiin Pekingissä. Kun tämä osoitti Kiinan lopullisesti hävinneen sodan, prinssi Gong pakotettiin allekirjoittamaan Qing-hallituksen edustajana kaksi sopimusta, toinen niistä Britannian edustajana toimineen James Bruce Elginin, toinen Ranskan edustajana toimineen Jean-Baptiste Louis Gros'n kanssa. Vaikka Venäjä ei ollut osallistunut sotaan, prinssi Gong allekirjoitti myös kolmannen sopimuksen Venäjän edustajana toimineen Nikolai Ignatjevin kanssa.


title: Pekingin rauhansopimus

text: Brittien ja ranskalaisten tavoitteena sodassa oli ollut polttaa Kielletty kaupunki rangaistukseksi siitä, miten Qing-virkamiehet olivat kohdelleet eurooppalaisia vankeja. Koska suunnitelman toteuttaminen olisi vaarantanut rauhansopimusten allekirjoittamisen, he kuitenkin päättivät sen sijasta polttaa Kiinan keisarille kuuluneen Kesäpalatsin.


title: Pekingin rauhansopimus

text: Sopimukset Ranskan ja Britannian kanssa allekirjoitettiin 24. lokakuuta 1860 seremoniaministeriön rakennuksessa välittömästi Kielletyn kaupungin eteläpuolella.


title: Pekingin rauhansopimus

text: Pekingin rauhansopimuksella Kiinan keisari Xianfeng ratifioi samalla vuonna 1858 tehdyn Tientsinin sopimuksen.


title: Pekingin rauhansopimus

text: Kowloonin niemimaa oli alun perin vuokrattu Britannialle maaliskuussa 1860. Pekingin rauhansopimus lopetti vuokrasuhteen, ja alue luovutettiin virallisesti Britannialle 24. lokakuuta 1860.


title: Pekingin rauhansopimus

text: Kiinan ja Britannian välisen sopimuksen 6. artiklan mukaan Kiinan oli pysyvästi luovutettava Britannialle Kowloonin niemimaa eli nykyisen Boundary Streetin eteläpuolella oleva alue Hongkongissa, mukaan luettuna Ngong shuen chaun saari (Stonecutters Island).


title: Pekingin rauhansopimus

text: Kiinan ja Ranskan välisen sopimuksen 6. artiklan mukaan Kiinan oli palautettava Ranskan lähettilään välityksellä omistajilleen "ne uskonnolliset ja hyväntekeväisyyslaitokset, jotka oli takavarikoitu kristityiltä heihin kohdistuneiden vainojen aikana."


title: Pekingin rauhansopimus

text: Kiinan oli myös luovutettava Venäjälle Mantšurian itä- ja pohjoisosat. Se takasi Venäjälle oikeuden Ussurin aluepiiriin, joka on osa nykyistä Primorjen aluepiiriä ja vastaa Mantšurian entistä Itä-Tartarian maakuntaa. Amurin pohjoispuolella oleva alue, joka vuonna 1689 vahvisteun Nertšinskin rauhansopimuksen mukaan oli kuulunut Kiinalle, oli luovutettu Venäjälle jo Aigunin sopimuksessa vuonna 1858.


title: Pekingin rauhansopimus

text: Kiinassa Pekingin rauhansopimusta pidetään yhtenä "epätasa-arvoisista rauhansopimuksista", jotka maa joutui allekirjoittamaan 1800-luvun loppupuolella.


title: Pekingin rauhansopimus

text: Pekingin rauhansopimuksessa vahvistettu Kiinan ja Venäjän raja on edelleen voimassa.


title: Pekingin rauhansopimus

text: Kiinan kansantasavalta ja Iso-Britannia sopivat vuonna 1984, että Hongkongin alue kokonaisuudessaan palautettiin Kiinalle 1. heinäkuuta 1997. Palautettuun alueeseen sisältyivät sekä Hongkongin saari, jonka Britannia oli hankkinut jo Nankingin rauhansopimuksella vuonna 1842, Pekingin rauhansopimuksessa Britannialle luovutettu Kowloon että niihin liittyvät, Britannialle myöhemmin vuokratut alueet.


title: Revinnäiskirjonta

text: Revinnäiskirjonta on kirjontaa, jossa kankaasta poistetaan lankoja ja jäljelle jääneet langat vahvistetaan langan avulla erilaisiksi ryhmiksi ja aukoista muodostuviksi kuvioiksi. Aukkoja voidaan myös täyttää langalla muodostaen erilaisia koristekuvioita. Revinnäistä kutsutaan usein myös reikäompeluksi. Reikäompeleisiin kuulu myös kapeat reikäraidat, joissa kankaasta ei poisteta lankoja lainkaan tai niitä poistetaan yhdestä kahteen. Pakotetussa reikäompeleessa reikäkuviot saadaan aikaiseksi kankaaseen ommeltuja pistoja kiristämällä, jolloin kankaan langat siirtyvät muodostaen reikiä. Sama työtapa on käytössä myös harvassa pohjaompelussa, jossa kangas koristellaan kiristämällä kankaan lankoja erilaisia pistoja käyttäen pitsimäiseksi pinnaksi. Pohjaompelusta käytetään myös nimitystä kiristysompelu. Karjalan alueella sekä revinnäistä että pakotettua reikäompelua on kutsuttu myös nyhdännäiskirjonnaksi .


title: Revinnäiskirjonta

text: Revinnäisessä lankoja voidaan purkaa joko kuteen tai loimen suuntaan tai molempiin suuntiin. Yhteen suuntaan puretun revinnäisen leveys vaihtelee kapeasta reikäraidasta monta kymmentä senttiä leveään revinnäispintaan. Sekä kude- että loimilankoja purkamalla aikaan saatuja revinnäistyyppejä kutsutaan ristikkorevinnäisiksi. Vahvistamattomissa ristikkorevinnäisissä malli ommellaan suoraan puretulle ristikkopohjalle. Vahvistetuissa ristikkorevinnäisissä purettu ristikkopohja vahvistetaan ryhmittelemällä jäljelle jätetyt loimi- ja kudelangat luotospistojen avulla selkeäksi ruudukoksi ja vasta tämän jälkeen ruudukko koristellaan erilaisin pistoin ja pujotuksin.


title: Revinnäiskirjonta

text: Suomessa revinnäisompelua käytettiin tekstiilien koristeluun yleisesti jo 1700–1800-lukujen taitteessa. Vaikutteet revinnäiskoristeluihin ovat tulleet sekä idästä että etelästä. Läntisen Suomen alueella etenkin Pohjanmaalla mm. naisten ja miesten paitojen etumusten ja kaulusten sekä liinavaatteiden koristelussa käytettiin leveää yhteen suuntaan purettua sidepistorevinnästä, ns. Pohjanmaan revinnäistä. Sidepistorevinnäinen koostuu luotospistoin päällystetyistä lankapylväistä, jotka on yhdistetty toisiinsa sidepistoin. Idässä revinnäiskirjonta on ollut runsaampaa ja komeita ristikkorevinnäisiä ommeltiin mm. lakanan pitkälle sivulle, käspaikkoihin, naisten päähineisiin sekä paitojen kauluksiin ja hihansuihin. Ristikkorevinnäisissä aiheena on ollut mm. linnut, ihmiset, elämänpuut, kasvit tai ratsastaja-aiheet sekä selkeinä geometrisina pintoina että tyyliteltyinä rikasmuotoisina aiheina. Etelä-Karjalassa ommeltiin muista poikkeavaa vahvistamatonta ristikkorevinnäistä, Joutsenon ristikkorevinnäistä, jossa revinnäisreikien väliin jätettiin kangasneliöitä ja reikiä voitiin täyttää sidepistoristikoilla tai paulapistoilla.


title: Rambo: The Video Game

text: Rambo: The Video Game on Teyonin kehittämä ja Reef Entertainmentin julkaisema ammuntapeli. Peli julkaistiin helmikuussa 2014 Microsoft Windowsille, PlayStation 3:lle ja Xbox 360:lle. Peli perustuu elokuviin "Taistelija" (1982), "Rambo – taistelija 2" (1985) ja "Rambo – taistelija 3" (1988).


title: Rambo: The Video Game

text: "Rambo: The Video Game" on valopistooli-/raideräiskintäpeli (). Pelaajan ohjaama John Rambo liikkuu ruudulla automaattisesti ensimmäisen persoonan kuvakulmassa. Pelaajan tehtävä on taistella vihollisia vastaan ampumalla ja esimerkiksi heittämällä veitsiä. Rambo kykenee suojautumaan erilaisten esineiden ja maastojen taakse väistääkseen vihollistulitusta. Peliä on mahdollista pelata myös kaksinpelinä yhteistyönä.


title: Rambo: The Video Game

text: Elokuussa 2011 Reef Entertainment osti "Rambo"-pelin kehitys- ja julkaisuoikeudet StudioCanalilta. Tuolloin neljä "Rambo"-elokuvaa olivat tuottaneet yhteensä yli 600 miljoonaa Yhdysvaltain dollaria. Pelin julkaisuajankohdaksi asetettiin vuosi 2012, mutta lokakuussa pelin ilmoitettiin myöhästyvän. Lopulliset julkaisualustat varmistettiin jo elokuussa 2011.


title: Rambo: The Video Game

text: Pelin päähahmoja, Ramboa ja Trautmania varten ei hankittu ääninäyttelijöitä, vaan hahmojen äänet otettiin suoraan elokuvista. Vaikka Sylvester Stallone olisi suostunut ääninäyttelemään, Trautmanin ääni ei olisi ollut autenttinen, sillä hahmon näyttelijä Richard Crenna menehtyi vuonna 2003.


title: Rambo: The Video Game

text: "Rambo: The Video Game" on yleisesti ottaen saanut negatiivisia arvosanoja. Peliä on kritisoitu pääasiassa rail shooter -tekniikasta, vanhentuneista grafiikoista ja "quick time event" -kohtauksien suuresta määrästä. Pelin hiiviskely- ja lähitaisteluosuudet toimivat "quick time event" -tekniikalla. Gamereactorin mukaan pelissä on kaksi kokonaista tasoa, jotka läpäistään pelkillä "quick time eventeillä". Gamereactorin Topias Garsten kritisoi pelin äänimaailmaa, pelirakennetta ja -mekaniikkaa, kerrontaa sekä grafiikoita.


title: Anna-Elina Lyytikäinen

text: Anna-Elina Lyytikäinen (s. 29. maaliskuuta 1971 Kuopio) on suomalainen näyttelijä, ohjaaja ja käsikirjoittaja. Hän aloittaa Tampereen Teatterin pääohjaajana vuoden 2016 alussa.


title: Anna-Elina Lyytikäinen

text: Lyytikäinen valmistui näyttelijäksi vuonna 1993 ja ohjaajaksi vuonna 2000 Teatterikorkeakoulusta. Hän on näytellyt muun muassa televisiosarjoissa "Ruusun aika" ja "Pappia kyydissä".


title: Luettelo pikkuplaneetoista: 385001–386000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
385001:stä ja päättyen 386000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 386001–387000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
386001:stä ja päättyen 387000:een.
Kokonaisen luettelon löytää katsomalla Luettelo pikkuplaneetoista.


title: Heinz Ehlers

text: Heinz Ehlers (s. 25. tammikuuta 1966 Aalborg, Tanska) on tanskalainen jääkiekkovalmentaja ja jääkiekkoilija. Hän toimii kesästä 2018 alkaen Tanskan maajoukkueen päävalmentajana. Tätä ennen hän valmensi Sveitsissä National League A -joukkueita Lausanne HC ja SCL Tigers. Ehlers kaikkien aikojen ensimmäisenä tanskalaispelaajana New York Rangersin toimesta vuonna . Hän ei kuitenkaan koskaan pelannut Pohjois-Amerikassa vaan loi uransa Euroopassa pelaten Ruotsin, Tanskan, Sveitsin, Itävallan ja Saksan pääsarjoissa.


title: Heinz Ehlers

text: Ehlers on Aalborg IK:n kasvatti. Hän pelasi seuran kakkosjoukkueessa ensimmäiset miesten pelinsä 15-vuotiaana Tanskan I-divisioonassa kaudella 1981–1982. Kolmannen siellä viettämänsä kauden jälkeen New York Rangers varasi Ehlersin yhdeksännellä kierroksella 188. pelaajana kaikkien aikojen ensimmäisenä tanskalaispelaajana NHL:ään kesällä . Hän siirtyi varauksensa jälkeen kaudeksi 1984–1985 Ruotsiin ja Elitserien-joukkue Leksands IF:n riveihin. Ehlersin ensimmäinen pääsarjakausi toi 31 runkosarjaottelussa tehot 10+6=16. Kaudella 1987–1988 hän oli Leksandin paras maalintekijä 20 osumallaan. Seuraavan kauden 1988–1989 päätteeksi Ehlers voitti Elitserien-hopeaa.


title: Heinz Ehlers

text: Viiden Leksandissa viettämänsä vuoden jälkeen Ehlers jatkoi Elitserien-uraansa AIK IF:n riveissä kaudella 1989–1990. Kaudeksi 1991–1992 hän siirtyi sarjatasoa alemmas Ruotsin I-divisioonassa pelanneesn Rögle BK:n riveihin. Ehlers voitti koko sarjan piste- ja syöttöpörssin tehden 35 runkosarjaottelussa kovat tehot 28+46=74 ja oli kauden päätteeksi nostamassa joukkuetta Elitserieniin. Kaudella 1992–1993 hän voitti Röglen nousijajoukkueen sisäisen piste- ja syöttöpörssin tehoilla 7+26=33. Ehlers jakoi myös 92 minuutillaan koko Elitserienin jäähypörssin voiton MODO Hockeyn Peter Forsbergin kanssa.


title: Heinz Ehlers

text: Kauden 1993–1994 Ehlers aloitti kasvattajaseurassaan AaB Ishockeyssa, jossa yhdeksän Tanskan pääsarjan ottelua toivat 29 tehopistettä. Niiden jälkeen hän siirtyi loppukaudeksi Sveitsin National League A:n EHC Bieliin, jonka sisäisen pistepörssin voiton Ehlers jakoi Ramil Juldaševin kanssa tehoilla 7+19=26. Kaudeksi 1994–1995 hän siirtyi Itävallan pääsarjajoukkue Klagenfurter AC:hen, josta Ehlers siirtyi kesken toisen kautensa 1995–1996 Saksan DEL-liigan Augsburger Pantheriin. Hän oli kaudella 1996–1997 tehoilla 10+31=41 joukkueen paras syöttäjä ja jakoi Pantherin sisäisen pistepörssin voiton Tero Arkiomaan kanssa. Viisi seuraavaa kautta Ehlers vietti samassa liigassa Berlin Capitalsin joukkueessa.


title: Heinz Ehlers

text: Ehlers palasi kaudeksi 2002–2003 kasvattajaseraansa AaB Ishockeyn riveihin. Kauden 2003–2003 päätteeksi hän lopetti siellä pelaajauransa.


title: Heinz Ehlers

text: Ehlers edusti Tanskaa B-sarjan MM-kilpailuissa vuosina 1989, 1992, 1993, 1994, 1998 ja 1999 sekä C-sarjan MM-kilpailuissa vuosina 1987, 1990 ja 1991. Hän voitti C-sarjan MM-kilpailujen pistepörssin sekä vuonna 1990 (joukkuetoverinsa Michael Widenborgin kanssa) tehoilla 11+11=22 että vuonna 1991 tehoilla 10+15=25. Ehlers palkittiin turnauksen parhaana hyökkääjänä vuosina 1987 ja 1990 sekä valittiin tähdistökentälliseen vuonna 1987. B-sarjan MM-kilpailuissa hänet palkittiin Tanskan parhaana pelaajana vuonna 1994 ja valittiin tähdistökentälliseen vuonna 1999.


title: Heinz Ehlers

text: Ehlersillä on hallussaan Tanskan MM-kilpailuhistorian ennätyksiä. Hän teki yhteensä 61 MM-turnausottelussa tehot 45+72=117, joten Ehlersin keskimäärin 1.918 tehtyä tehopistettä ottelua kohden on Tanskan MM-kilpailuhistorian kaikkien aikojen paras. Hänen vuoden 1987 C-sarjan turnauksessa tekemänsä tehot 10+15=25 ovat puolestaan Tanskan kaikkien aikojen parhaat yhdessä MM-turnauksessa, kuten myös samassa turnauksessa tehdyt syöttöpisteet. Tanskan kaikkien aikojen MM-turnausten pistepörssissä Ehlersin edellä on ainoastaan Jens Nielsen tehoilla 68+77=145.


title: Heinz Ehlers

text: Ehlersin valmentajaura alkoi hänen kasvattajaseuransa AaB Ishockeyn peräsimestä kaudella 2005–2006, jolloin hän johdatti joukkueen AL-Bank Ligaenin runkosarjan voittoon, mutta SønderjyskE Ishockey vei lopulta Tanskan-mestaruuden finaalissa otteluvoitoin 4–2. Kaudella 2006–2007 Ehlers johdatti Aalborgin runkosarjassa kolmanneksi ja taas finaaleihin, jotka vei tällä kertaa kuitenkin Herning Blue Fox otteluvoitoin 4–1.


title: Heinz Ehlers

text: Kaudella 2007–2008 Ehlers jatkoi valmentajauraansa Sveitsin toiseksi korkeimmalla sarjatasolla National League B:n EHC Bielissä, jonka hän johdatti runkosarjan voittoon sekä sarjanousuun seuraavaksi kaudeksi National League A:han. Kaudella 2008–2009 NLA:n nousijajoukkue ajautui runkosarjassa viimeiseksi ja aivan kauden lopulla, huhtikuussa 2009 Ehlersin paikan Bielin päävalmentajana otti Kent Ruhnke. Saman vuoden marraskuussa NLB-joukkue SC Langenthal pestasi Ehlersin päävalmentajakseen Kevin Ryanin tilalle. Hän luotsasi joukkuetta myös kolme seuraavaa kautta, joista kahdella jälkimmäisellä Ehlers johdatti Langethalin runkosarjassa toiseksi. Kausi 2011–2012 päättyi aina NLB:n mestaruuteen, mutta sarjanousu jäi lopulta saavuttamatta, kun HC Ambrì-Piotta voitti joukkueen karsintasarjassa voitoin 4–1.


title: Heinz Ehlers

text: Kaudeksi 2013–2014 Ehlers siirtyi NLA:n nousijajoukkue Lausanne HC:n valmentajaksi, ja sittemmin hän on valmentanut myös saman maan SCL Tigersia. Kesäkuussa 2018 hänet nimitettiin Tanskan maajoukkueen päävalmentajaksi.


title: Heinz Ehlers

text: Ehlersin pojat Sebastian ja Nikolaj ovat jääkiekkoilijoita. Sebastian pelaa Metal Ligaenia Aalborg Piratesissa ja Nikolaj NHL-joukkue Winnipeg Jetsissä.


title: Mun Jopo

text: Mun Jopo on poikabändi Kliffin kappale, joka on ensimmäinen singlejulkaisu yhtyeen vuonna 2014 julkaistavalta esikoisalbumilta. Kappale sai ensisoittonsa radiossa YleX-kanavan iltapäiväohjelmassa 24. helmikuuta 2014. Kappaleen on säveltänyt ja sanoittanut Jorma Hiekkanen ja Alex Johanssen, sekä tuottanut Jimi Constantine. Yhtyeen jäsenet kuvailivat sitä aurinkoiseksi kappaleeksi, joka poikkeaa muista tällä hetkellä pinnalla olevista kappaleista ja tuo jäsenten persoonallisuudet esiin. Kappaleen musiikkivideo on kuvattu Miamissa.


title: Hobart’s Funnies

text: Hobart’s Funnies () oli lempinimi joukolle erikoisvarusteltuja panssariajoneuvoja, jotka brittiläinen insinööri ja kenraalimajuri Percy Hobart kehitteli käytettäväksi Normandian maihinnousussa.


title: Hobart’s Funnies

text: "Churchill Crocodile" oli liekinheittimellä varustettu Churchill Mark VII –panssarivaunu. Siihen sijoitettu liekinheitin saattoi syöstä liekin yli sadan metrin päähän. Polttoainetta riitti 80:een sekunnin kestoiseen heittoon.


title: Hobart’s Funnies

text: Lempinimellä "Donald Duck" () tunnettu Duplex Drive -amfibiotankki (tai DD-tankki) oli purjekankaisin kellukkein varusteltu Sherman-panssarivaunu.


title: Hobart’s Funnies

text: Tämän erikoisvarustellun Sherman-panssarivaunun etuosaan oli rakennettu voimallisesti pyörivät kettingit, jotka pieksivät maata, laukaisten siihen haudattuja miinoja jopa 25 senttimetrin syvyydestä.


title: Atrofia

text: Atrofia tarkoittaa solun koon pienenemistä sen rakenneosien vähenemisen seurauksena. Atrofioituvassa solussa rakenneproteiinien hajotus on nopeampaa kuin niiden synteesi. Elimen tasolla atrofialla voidaan tarkoittaa myös kudoksen tai elimen surkastumista, joka saattaa johtua solujen pienenemisen ohella niiden määrän vähenemisestä. Atrofian vastakohta on hypertrofia.


title: Atrofia

text: Atrofian taustalla on solujen pyrkimys sopeutua muuttuneisiin ympäristöolosuhteisiin ja säilyä hengissä. Atrofian mahdollisia aiheuttajia ovat solun vähentynyt aktiivisuus, hermotuksen heikentyminen, verenkierron tai ravintoaineiden riittämättömyys, hormonitoiminnan muutos ja lisääntynyt paine kudoksessa. Elimen atrofiaa voi aiheuttaa myös vanhenemiseen liittyvä lisääntynyt apoptoosi.


title: Atrofia

text: Atrofia voidaan jakaa kehon normaaliin toimintaan ja homeostaasin ylläpitoon kuuluvaan fysiologiseen atrofiaan sekä tautiprosesseihin liittyvään patologiseen atrofiaan. Fysiologiseen atrofiaan kuuluvat esimerkiksi kateenkorvan pieneneminen puberteetin jälkeen ja ikääntymiseen liittyvä yleinen lihasten ja sisäelinten surkastuminen.


title: Atrofia

text: Liikkumattomuudesta johtuvaa, lihasmassan ja –voiman pienenemiseen johtavaa luurankolihasten atrofiaa esiintyy esimerkiksi vuodepotilailla. Tällainen atrofia on yleensä palautuva tila. Lihasatrofia voi aiheutua liikkumattomuuden ohella aliravitsemuksesta tai monista sairauksista, kuten syövistä, sydämen vajaatoiminnasta tai keuhkoahtaumataudista. Sairauksien aiheuttama lihasatrofia voi johtaa kakeksiaan. Myös vanhuksilla esiintyy fysiologista lihasatrofiaa.


title: Atrofia

text: Nieltävän glukokortikoidilääkityksen käyttö voi johtaa lisämunuaisten atrofiaan. Tämä johtuu siitä, että kohonnut veren glukokortikoidipitoisuus vähentää ACTH-hormonin eli kortikotropiinin eritystä aivolisäkkeestä. Normaalitilanteessa ACTH saa lisämunuaiskuoren erittämään kortisolia, joten ACTH:n puuttuessa lisämunuaiskuoren eritys lakkaa ja se atrofioituu.


title: Atrofia

text: Postmenopausaalisilla naisilla vaginan ja kohdun limakalvot atrofioituvat vähentyneen estrogeenivaikutuksen vuoksi. Tämä saattaa aiheuttaa oireita esimerkiksi yhdynnän aikana.


title: Hypertrofia

text: Hypertrofia on solun rakenneosien lisääntymisestä johtuvaa solun koon kasvua. Hypertrofialla voidaan tarkoittaa myös kudoksen tai elimen koon kasvua seurauksena sen solujen kasvusta. Jos kudos sen sijaan kasvaa solujen määrän lisääntymisen vuoksi, puhutaan hyperplasiasta. Hypertrofiaa ja hyperplasiaa ilmenee kudoksissa usein samanaikaisesti.


title: Hypertrofia

text: Hypertrofia voidaan jakaa fysiologiseen ja patologiseen muotoon. Fysiologinen hypertrofia on elimistön normaalia toimintaa, kuten reagointia kudoksen lisääntyneeseen toiminnalliseen tarpeeseen tai lisääntyneeseen hormonivaikutukseen. Myös korvaava hypertrofia, kuten munuaishypertrofia toisen munuaisen poiston jälkeen, on fysiologista. Patologinen hypertrofia puolestaan liittyy johonkin elimistön tautiprosessiin.


title: Hypertrofia

text: Hypertrofian vastakohta on atrofia eli solujen pieneneminen.


title: Hypertrofia

text: Sydämen hypertrofiassa sydänkammioiden seinämät paksuuntuvat. Sydämen hypertrofia on yleisimmin vasemmanpuolista, mutta voi olla myös oikean- tai molemminpuolista.


title: Hypertrofia

text: Sydämen hypertrofiaa on sekä fysiologista että patologista. Sydämen fysiologista hypertrofiaa esiintyy etenkin urheilijoilla (urheilijansydän), ja sen taustalla on sydänlihassolujen lisääntynyt venytys sekä muutokset solujenvälisten viestiaineiden määrissä. Patologisen sydämen hypertrofian mahdollisia aiheuttajia ovat esimerkiksi perinnöllinen hypertrofinen kardiomyopatia, läppävika, aortan koarktaatio sekä verenpainetauti. Patologiseen sydämen vajaatoimintaan liittyy usein sekundaarisia rappeutumismuutoksia, kuten fibrotisoitumista.


title: Hypertrofia

text: Sydänkammion hypertrofia voidaan jakaa myös konsentriseen ja eksentriseen hypertrofiaan. Konsentrisessa hypertrofiassa kammion seinämä on paksuuntunut, mutta kammion luumen ei ole merkittävästi laajentunut. Konsentrinen hypertrofia on seurausta esimerkiksi verenpainetaudin aiheuttamasta veren virtausvastuksen kasvusta. Eksentrisessä hypertrofiassa kammion luumen on laajentunut, mutta seinämät eivät välttämättä ole paksuuntuneet merkittävästi. Eksentrinen hypertrofia aiheutuu sydämen volyymiylikuormituksesta esimerkiksi aorttaläppävuodon takia. Urheilijoilla kestävyysharjoittelun aiheuttamat muutokset muistuttavat ennemmin eksentristä ja voimaharjoittelun aiheuttamat muutokset konsentrista hypertrofiaa.


title: Hypertrofia

text: Lisämunuaisen hypertrofiaa esiintyy Cushingin taudin yhteydessä, kun aivolisäkekasvaimen erittämä ylenmääräinen kortikotropiini eli ACTH-hormoni stimuloi lisämunuaisen hormonieritystä. Lisämunuaisessa esiintyy tällöin samanaikaisesti myös hyperplasiaa.


title: Kylie: The Albums 2000–2010

text: Kylie: The Albums 2000–2010 on Kylie Minoguen CD-boksi, joka julkaistiin 18. heinäkuuta 2011 Britanniassa levy-yhtiö Parlophonen avulla. Se sisältää kaikki Minoguen vuosina 2000-2010 julkaistut albumit.


title: Kylie: The Albums 2000–2010

text: Boksi sisältää seuraavat albumit:


title: Intel Ivy Bridge

text: Intel Ivy Bridge on Intelin kehittämä suoritinarkkitehtuuri, jonka tuotanto aloitettiin vuoden 2011 kolmannella neljänneksellä. Ivy Bridge -prosessorit tuotetaan 22 nanometrin valmistustekniikalla, ja ne on kehitetty Sandy Bridge -suorittimien korvaajiksi. Ivy Bridge -prosessorit ovat kuitenkin takaperin yhteensopivia Sandy Bridge -emolevyjen kanssa, mutta niiden järjestelmät voivat vaatia BIOSin ohjelmistopäivityksen valmistajasta riippuen.


title: Intel Ivy Bridge

text: Ivy Bridgessä ei ole suoritinarkkitehtuurin suhteen merkittäviä eroja edelliseen Sandy Bridge -arkkitehtuuriin nähden, ja suurimmat muutokset siihen ovat:Sandy Bridgeen verrattuna:


title: Jokikäärmekotka

text: Jokikäärmekotka ("Circaetus cinerascens") on haukkojen heimon käärmekotkien sukuun kuuluva petolintu. Sitä tavataan laajalti Saharan eteläpuolisessa Afrikassa Angolassa, Beninissä, Botswanassa, Burkina Fasossa, Burundissa, Etelä-Sudanissa, Etiopiassa, Gambiassa, Ghanassa, Guineassa, Guinea-Bissaussa, Kamerunissa, Keniassa, Keski-Afrikan tasavallassa, Kongossa, Malawissa, Malissa, Namibiassa, Nigerissä, Nigeriassa, Norsunluurannikolla, Ruandassa, Sambiassa, Senegalissa, Sierra Leonessa, Sudanissa, Tansaniassa, Togossa, Tšadissa, Ugandassa ja Zimbabwessa.


title: Jokikäärmekotka

text: Lajin määräksi arvioidaan 10 000–100 000 yksilöä, mutta se on vähenemässä jokivarsien metsänhakkuiden vuoksi. Sen elinpiiriä ovat subtrooppiset ja trooppiset kosteat alavat metsät, jokivarret mutta myös savannit ja pensaikot sekä viljelysmaat.


title: Scared to Dance

text: Scared to Dance on Skotlannin Edinburghista kotoisin olevan post-punk-yhtye Skidsin esikoisalbumi vuodelta 1979.


title: Scared to Dance

text: Aikaisemmin yhtye oli kesästä 1978 lähtien julkaissut singleillä ja EP-levyillä 11 kappaletta, joista neljä on mukana tällä albumilla.


title: Scared to Dance

text: Tuottajana on toiminut David Batchelor ja äänittäjänä Mick Glossop.


title: Scared to Dance

text: LP-levyn yhdysvaltalaisesta painoksesta on vastannut Virgin International, 43 Perry Street, New York, N.Y. 10014. Jakelusta on huolehtinut Jem Records, Inc., South Plainfield, N.J. 07080, Reseda, CA. 91335.


title: Scared to Dance

text: LP-levyn takakannessa on sitaatit J.P. Sartrelta ja Ronnie Gurrilta.


title: Scared to Dance

text: Tämän albumin jälkeen yhtyeeltä ilmestyi tuplasingle "Masquerade" / "Out of Town" / "Another Emotion" / "Aftermath Dub" (Virgin VS 262) ja albumi "Days in Europa" (Virgin V 2138).


title: Scared to Dance

text: Albumin eurooppalaisille markkinoille tarkoitettu painos sisältää kappaleet:


title: Scared to Dance

text: Yhdysvalloissa julkaistun painoksen kappaleet ovat Skids-yhtyeen sanoittaja/säveltäjä-kaksikon Richard Jobson (laulu, kitara) / Stuart Adamson (kitara) tekemiä. Kustannusyhtiö on Virgin Music, Inc. (ASCAP).


title: Scared to Dance

text: Albumin kappaleista "Charles" on yhtyeen esikoisjulkaisulla "Charles" / "Reasons" / "Test-Tube" (No Bad Records NB 1).


title: Scared to Dance

text: "The Saints Are Coming" on syksyllä 1978 julkaistun "Wide Open" -EP:n avauskappale. Samalla levyllä on myös "Of One Skin".


title: Scared to Dance

text: "Into the Valley" on ilmestynyt Englannin listoilla menestyneenä singlenä (Virgin VS 241), jonka toisena kappaleena on "T.V. Stars". Single oli yhtyeen neljäs pikkulevy (EP ja kolme singleä) ja se edelsi tätä albumia.


title: Johannes Alikoski

text: Johannes Alikoski (28. elokuuta 1929 Siilinjärvi - 24. tammikuuta 2014 Helsinki) oli suomalainen kasvatustieteilijä. Hänen väitöskirjansa opetustaidon ainesidonnaisuudesta vuodelta 1969 sai Suomalaisen tiedeakatemian myöntämän Laguksen palkinnon. Sen jälkeen hän oli vuodesta 1970 Helsingin yliopiston empiirisen kasvatustieteen apulaisprofessori.


title: Johannes Alikoski

text: Alikoski oli Aikakauskirja Kasvatuksen toimitussihteeri, toimittaja ja päätoimittaja ja myös Kasvatustieteellisen seuran (FERA) esimies.


title: Palm

text: Palm voi tarkoittaa seuraavia:


title: Kehittämiskeskus Opinkirjo

text: Kehittämiskeskus Opinkirjo on opetuksen ja kasvatuksen alalla toimiva lapsi- ja nuorisotyön palvelujärjestö. Opinkirjo ja sen edeltäjä "Koulun Kerhokeskus" tunnetaan koululaisille jaettavista Hymy-veistoksista eli "Hymypoika-patsaista".


title: Kehittämiskeskus Opinkirjo

text: Kerhokeskuksen toiminta on organisoitunut yli 60 vuoden aikana viiden eri nimisen järjestön puitteissa. Vuosina 1947-1954, jolloin toiminta käynnistyi, nimenä oli Kansakoulun Kerhokeskus. Vuosina 1955-1960 toimittiin nimen Kansakoulun Nuorisotyön Päätoimikunta alla. Yhdistysmuotoinen toiminta alkoi vuonna 1960, jolloin perustettiin Kansakoulun Nuorisotyön Keskus ry. Sen toimistona oli edelleen Kansakoulun Kerhokeskus.Peruskoululaitoksen alkuvaiheessa myös Kerhokeskuksen toimintalinjaukset määriteltiin uudestaan. Yhdistys muutti tuolloin vuonna 1972 nimensä Koulun Kerhokeskukseksi, jona se toimi vuosina 1972-1995. Vuodet 1995-2013 järjestö toimi nimellä Kerhokeskus - koulutyön tuki ry.


title: Kehittämiskeskus Opinkirjo

text: Nimi muuttui Kehittämiskeskus Opinkirjoksi syyskuussa 2013. Järjestön nimen muutos oli pitkän pohdinnan tulos.


title: Kehittämiskeskus Opinkirjo

text: Kerhokeskuksella on ollut historiansa aikana varsin merkittävä yhteiskunnallinen status. Se syntyi Suomen Opettajain Liiton suojissa ja pääsi tästä syystä heti toimintakentälleen nuoriso- ja koulutuspolitiikkaan. Järjestön toiminta on kulkenut käsi kädessä kansallisen koulutuspolitiikan ja nuorisotyön kanssa. Keskeisimmät lainsäädännössä tai koulutuspolitiikan normiohjauksessa tapahtuneet muutokset ovat näkyneet myös Kerhokeskuksen toiminnan sisällöissä.


title: Kehittämiskeskus Opinkirjo

text: Opinkirjo turvaa lasten ja nuorten mahdollisuuksia kasvaa henkisesti ehyiksi ja itsetuntoisiksi, ajatteleviksi, kriittisiksi ja ongelmanratkaisukykyisiksi ihmisiksi, joilla on edellytykset ja mahdollisuus osallistua ja tulla kuulluiksi ja vaikuttaa aina itseään koskeviin asioihin ikäkautensa mukaisesti.


title: Kehittämiskeskus Opinkirjo

text: Opinkirjon toimintaperiaatteita ovat verkostoituminen ja yhteistyö, osallisuus ja osallisuuden kehittymistä tukevien menetelmien ja työtapojen käyttäminen, monialaisuus, kansallinen yhdenvertaisuus sekä kansainvälinen kiinnostavuus. Opinkirjo tuottaa maksuttomia aineistoja niin kouluihin kuin nuorisotyöhön.


title: Kehittämiskeskus Opinkirjo

text: Kehittämiskeskus Opinkirjo on tunnettu Hymy-veistoksista, joita on jaettu Hyvän toveruuden kilvan palkintoina kouluissa jo 60 vuotta. Palkitsemiskriteerit ovat pysyneet lähes muuttumattomina vuodesta 1954 lähtien: Hymy-veistoksen edustamat arvot ovat toisten ihmisten arvostaminen, hyvä käytös ja ystävyys.


title: Kehittämiskeskus Opinkirjo

text: Muut tunnetut hankkeet, joissa Opinkirjo on ollut mukana, ovat Nuorten parlamentti sekä Yritys Hyvä- ja Tutki-Kokeile-Kehitä -kilpailut.


title: Kehittämiskeskus Opinkirjo

text: Opinkirjon toiminta on jatkoa vuonna 1947 perustetulle Koulun Kerhokeskukselle.


title: Kehittämiskeskus Opinkirjo

text: Opinkirjon teema-aloja ovat:


title: Plagiaatintunnistusjärjestelmä

text: Plagiaatintunnistusjärjestelmällä tarkoitetaan tietoteknistä sovellusta, joka vertailee digitaalisessa muodossa olevan tekstin alkuperäisyyttä ts. onko tekstiä esitetty aikaisemmin muissa yhteyksissä. Ainoastaan digitaalisessa muodossa olevia dokumentteja voidaan vertailla digitaalisessa muodossa oleviin dokumentteihin ja materiaaleihin. Vertailu tapahtuu yleensä kolmeen tahoon: avoimiin Internet-sivuihin, järjestelmän itselleen neuvottelemiin eri julkaisijoiden tietokantoihin ja materiaaleihin sekä järjestelmään tallennettuihin tiedostoihin. Järjestelmä näyttää vastaavuudet alkuperäis- ja muihin lähteisiin yleensä yhtäläisyysprosentteina.


title: Plagiaatintunnistusjärjestelmä

text:
Suomalaisissa korkeakouluissa on 2000-luvulla otettu käyttöön plagiaatintunnistusjärjestelmiä tekstin alkuperäisyden selvittämiseen. Suomessa käytetyt järjestelmät ovat Urkund, Turnitin sekä Ephrous.
Tampereen teknillinen yliopisto kehitti 2008-2009 oman avoimen lähdekoodin ohjelmistoja käyttävän Nalkki-plagiaatintunnistusjärjestelmän.


title: Organisaatioviestintä

text: Organisaatioviestintä () on tieteenala, joka tarkastelee organisaatioiden vuorovaikutusta.


title: Organisaatioviestintä

text: Organisaatioviestintää voi Suomessa opiskella Helsingin yliopiston sosiaalitieteiden laitoksella ja Aalto-yliopiston kauppakorkeakoulun johtamisen laitoksella.


title: Organisaatioviestintä

text: Organisaatioviestinnän asiantuntijat toimivat monipuolisissa viestinnän tehtävissä yrityksissä, viestintätoimistoissa sekä julkisyhteisöissä ja media-alalla.


title: Kulttuurienvälinen viestintä

text: Kulttuurienvälinen viestintä () on tieteenala, joka tutkii eri kulttuureihin kuuluvien ihmisten välistä vuorovaikutusta ja ylipäätään vuorovaikutusta monikulttuurisissa ympäristöissä ja yhteisöissä. Tavoitteena on selvittää, miten yhteistä ymmärrystä ja sen pohjalta yhteistä toimintaa luodaan ja ylläpidetään monikulttuurisissa toimintaympäristöissä. Tutkimuksen kohteena voi olla niin interpersonaalinen viestintä (esim. työkaveruus, ystävyyssuhteet, parisuhteet), monikulttuurisen ryhmän ja tiimin toiminta, monikulttuuriset (työ)yhteisöt kuin vuorovaikutussuhteet monikulttuurisessa yhteiskunnassa.


title: Kulttuurienvälinen viestintä

text: Kulttuurienvälistä viestintää voi opiskella pääaineena Jyväskylän yliopiston viestintätieteen laitoksella .


title: Kulttuurienvälinen viestintä

text: Kulttuurienvälinen viestintä kuuluu viestintätieteiden kenttään, mutta se linkittyy myös sosiaalipsykologiaan (mm. tulkintaprosessit, ryhmienväliset suhteet, sopeutuminen), kognitiotieteisiin (havaitseminen, ajattelu) ja pedagogiaan (oppiminen).


title: Odds ratio

text: Odds ratio on epidemiologinen assosiaatioluku, joka kertoo, kuinka paljon riskitekijälle altistuminen on yhteydessä sairastumiseen. Odds ration kääntäminen suomeksi on haasteellista, koska termi liittyy vedonlyöntiin. Sille on esitetty suomeksi termejä vetosuhde, suhteellinen tautipaine ja ristitulosuhde.


title: Titaanidiboridi

text: Titaanidiboridi (TiB) on titaanin ja boorin muodostama borideihin kuuluva epäorgaaninen yhdiste. Yhdiste on hyvin kovaa ja sillä on hyvin korkea sulamispiste, joten sitä käytetään suurta kovuutta ja kuumuudenkestoa vaativissa sovelluksissa.


title: Titaanidiboridi

text: Titaanidiboridi on huoneenlämpötilassa tummanharmaata kiteistä ainetta. Se on hyvin kovaa ja sen kovuus Mohsin asteikolla on 9 ja Vickers-kovuus on 33 780. Se on siis jopa volframikarbidia kovempi materiaali. Muista keraamisista materiaaleista poiketen yhdiste on kohtalaisen hyvä sähkönjohde ja sen ominaisvastus on 15 μΩ·cm. Titaanidiboridi on kuumuudenkestävää ja sulaa vasta 2 980 °C:n lämpötilassa. Yhdiste on myös inertti. Se ei liukene veteen eikä laimeisiin happoihin eikä ei-hapettaviin happoihin, mutta kuuma ja väkevä typpihapon ja rikkihapon seos liuottaa sen. Titaanidiboridi sen sijaan voi reagoida vahvasti emäksisten hydroksidien tai karbonaattien kanssa.


title: Titaanidiboridi

text: Titaanidiboridia valmistetaan teollisesti suurissa mittakaavoissa kuumentamalla titaanidioksidia ja boorikarbidia tai booritrioksidia hiilen läsnä ollessa. Toinen tapa suurissa mittakaavoissa on elektrolysoida rutiilin ja elektrolyyttien, kuten kryoliitin sulaa seosta. Elektrolyysillä saadaan tyypillisesti puhtaampaa tuotetta.


title: Titaanidiboridi

text: Hyvin puhdasta titaanidiboridia voidaan valmistaa titaanitetrakloridin, booritrikloridin ja vedyn välisellä reaktiolla, joko ALD-menetelmällä tai plasmareaktoreissa.


title: Titaanidiboridi

text: Titaaniboridin ensimmäiset käyttökohteet olivat yhdysvaltalaisissa ja neuvostoliittolaisissa panssarivaunuissa. Nykyään yhdistettä käytetään kovuutta ja kuumuudenkestoa vaativissa sovellutuksissa kuten sorvaukseen ja leikkaukseen käytettävien työkalujen terissä, elektrodeissa, komposiittimateriaaleissa ja korkean lämpötilan sinttereiden materiaaleina.


title: Kohti digitaalista taloushallintoa

text: Kohti digitaalista taloushallintoa: sähköiset talouden prosessit käytännössä on Sanna Lahden ja Tero Salmisen vuonna 2008 ilmestynyt kirja.. Kirjasta on tehty päivitetty versio Digitaalinen taloushallinto (2014)..


title: Kohti digitaalista taloushallintoa

text: Kirjassa kerrotaan siitä, miten taloushallinnon prosesseja voidaan tehostaa digitaalisen taloushallinnon avulla sekä siitä, että sen avulla voidaan jopa puolittaa taloushallintoon tarvittavien henkilöresurssien tarve. Digitaalisen taloushallinnon avulla raportonti on nopeampaa, parempilaatuista ja itse työstä tulee mielekkäämpää. Kirjassa määritellään ensin digitaalinen taloushallinto ja käydään sen jälkeen läpi prosesseittain, miten taloushallintoa voidaan hoitaa mahdollisimman sähköisesti uusien innovaatioiden ja ratkaisujen avulla. Kirjassa tarkastellaan lisäksi yleisellä tasolla taloushallinnon tietojärjestelmien eri hankintavaihtoehtoja ja erilaisia tapoja organisoida työt sähköisessä taloushallintoympäristössä. Kirjassa on käytännön esimerkkejä sähköisestä taloushallinnosta. Teosta suositeltiin taloushallinnon parissa työskenteleville ja erityisesti sen kehittäjille sekä opiskelijoille.


title: Telegram

text: Telegram on osittain avoimeen lähdekoodiin perustuva Telegram Messenger LLC:n kehittämä viestintäsovellus älypuhelimille ja muille laitteille. Virallinen sovellus on saatavilla Androidille, iOS:lle, Windows Phonelle, Windowsille, Linuxille ja Mac OS X:lle. Telegramista on myös selainlisäosia (Google Chrome) sekä web-pohjaisia sovelluksia. Sen käyttäjät voivat lähettää toisilleen viestejä, kuvia, videoita, tarroja ja tiedostoja. Telegram tarjoaa myös "end-to-end" salausominaisuuden, mutta sen vaihtoehtoisuutta ja kotitekoisuutta ovat arvostelleet sekä tietoturva-asiantuntijat että kryptologian tutkijat.


title: Telegram

text: Telegram kertoi helmikuussa 2016, että sovellusta käyttää kuukausittain sata miljoonaa ihmistä. Päivittäin Telegramilla lähetetään yli 15 miljardia viestiä.


title: Telegram

text: Telegramin perustivat veljekset Nikolai ja Pavel Durov vuonna 2013. Heidät tunnetaan Venäjän suurimman internet-yhteisöpalvelun VK:n perustajina. Sittemmin Venäjän valtionjohdon läheiset tahot valtasivat VK:n, ja Durovit vetäytyivät siitä. Telegram Messenger LLC on yritys, jota jotkin uutislähteet ovat luonnehtineet saksalaiseksi. Asian todenperäisyyttä selvittänyt saksalainen Berliner Zeitung toteaa kuitenkin, ettei Saksaan ole rekisteröity sellaista yritystä. Heidän mukaansa Telegram Messenger LLC on rekisteröity palveluntarjoajayritykseen Lontoossa, mutta päätoimipaikka olisi Seychelleillä ja sen omistaisivat puolestaan yritykset Neitsytsaarilta ja Belizestä. Telegram kertoi saksalaisjulkaisulle hajauttaneensa yritysrakenteensa toimintansa turvaamiseksi kaikkiaan seitsemään maahan.


title: Telegram

text: Telegram Messengeria varten Nikolai Durov kehitti uuden MTProto-protokollan, johon sovelluksen käyttämä salaus perustuu. Pavel Durov tarjosi Digital Fortress -rahaston kautta taloudellisen tuen ja infrastruktuurin.


title: Telegram

text: Telegram-sovellus julkaistiin iPhone-puhelimille 14. elokuuta 2013, ja sen alfaversio julkaistiin 20. lokakuuta 2013 Android-puhelimille. Kun pikaviestintäsovellus WhatsApp kaatui yli kolmeksi tunniksi helmikuun lopussa 2014, Telegram keräsi lähes viisi miljoonaa käyttäjää.


title: Telegram

text: Joulukuussa 2014 sovelluksen aktiivisten käyttäjien määrä oli 50 miljoonaa, ja viestejä lähetettiin tuolloin yli miljardi kappaletta päivässä. Helmikuussa 2016 Telegram kertoi sovelluksen käyttäjämäärän nousseen sataan miljoonaan käyttäjään kuukausittain. Päivittäin viestejä lähetetään yli 15 miljardia kappaletta.


title: Telegram

text: Telegram toimii käyttämällä käyttäjän omaa puhelinluetteloa. Siksi puhelinsovelluksen asentaminen on pakollinen, jotta esimerkiksi työpöytäsovelluksen voi ottaa käyttöön. Telegram etsii kontaktit automaattisesti puhelimen yhteystiedoista. Sitä ennen puhelinnumero rekisteröidään käyttäen tekstiviestivarmennusta. Myös suosittu pikaviestintäohjelma WhatsApp toimii samalla tavalla.


title: Telegram

text: Nykyisin palvelussa voi lähettää viestejä myös henkilöille, joiden puhelinnumero ei ole tiedossa. Telegramissa tämä tapahtuu nimimerkkien avulla. Linkit, jotka avaavat Telegramin viestin lähettämistä varten, ovat muotoa telegram.me/telegram (jossa jälkimmäinen tilin nimimerkki). Kontaktit eivät tällöin näe toistensa puhelinnumeroita.


title: Telegram

text: Yksi keskeinen osa Telegramia ovat ryhmäkeskustelut. Tavallisessa ryhmässä voi olla 200 jäsentä. Maaliskuussa 2016 Telegramin "Superryhmien" (Supergroup) suurinta jäsenmäärää kasvatettiin tuhannesta viiteen tuhanteen.


title: Telegram

text: Kanavat (engl. "channels") ovat viestien vastaanottamiseen tarkoitettu toiminto. Kanavaan voivat lähettää viestejä vain sen ylläpitäjät. Muut käyttäjät voivat ainoastaan seurata julkaisuja.


title: Telegram

text: Viestit tallennetaan palvelimille "pilveen", joten viesteihin on pääsy miltä tahansa laitteelta.


title: Telegram

text: Viestit voivat sisältää erilaista multimediaa, kuten kuvia, tarroja, videoita, ääniviestejä, sijainnin sekä yhteystietokortin. Lisäksi viestit voivat sisältää muunlaisia tiedostoja, joiden kokorajoitus on 1,5 gigatavua.


title: Telegram

text: Botit ovat automaattisesti toimivia ohjelmia, jotka voivat toimia tai vastata viesteihin sekä komentoihin. Kuka tahansa Telegramin käyttäjä voi luoda tietyn määrän botteja käyttäen niin sanottua "Botfather"-bottia. Botit voivat toimia jäsenen tapaan ja olla ryhmässä tai niitä voi käyttää suoraan. Osaa boteista voi myös käyttää niin sanotussa "inline-tilassa", jolloin niitä voi käyttää suoraan viestikentästä ilman botin lisäämistä keskusteluun. Telegram tarjoaa valmiiksi joitakin tätä toimintoa tukevia botteja, esimerkiksi @gif, @pic, @bing, @imdb, @vid, @youtube, @foursquare, @sticker ja @music.


title: Telegram

text: Oletuksena viestit salataan vain laitteesta Telegramin palvelimille, jonne viestit säilötään. On kuitenkin mahdollista aloittaa päästä päähän salattu keskustelu kahden henkilön välillä, jolloin viestejä ei tallenneta palvelimille ja viesteille voi asettaa itsetuhoajan. Salatut keskustelut salataan Telegramin omalla MTProto-protokollalla. Tätä toimintoa tukee kuitenkin vain osa Telegramin asiakasohjelmista.


title: Telegram

text: Äänipuhelut lisättiin palveluun maaliskuussa 2017. Ne ovat oletuksena salattuja päästä päähän. Äänipuhelut voivat olla vain kahden henkilön välillä, eikä ryhmäpuheluita tueta.


title: Telegram

text: Kryptologian asiantuntijat ovat esittäneet vuodesta 2013 lähtien sekä epäilyä että kritiikkiä Telegramin käyttämää MTProto-salausta kohtaan. On sanottu, että kotitekoisen ja todistamattoman salauksen käyttö voi tehdä ohjelmasta alttiin ohjelmointivirheille, jotka voivat heikentää sen turvallisuutta. On myös väitetty, että Telegram ei palkannut kehittäjiä, joilla olisi ollut alalla riittävästi asiantuntemusta ja uskottavuutta. Kaksi tutkijaa Aarhusin yliopistosta julkaisi joulukuussa 2015 raportin, jossa he osoittivat, että MTProto ei tarjoa IND-CCA:ta tai todennusta.


title: Telegram

text: Telegram on järjestänyt kaksi kilpailua, joissa on pyydetty kilpailijoita murtamaan palvelun käyttämä salaus. Kumpikin kilpailu päättyi ilman voittajaa. Tietoturva-asiantuntija Moxie Marlinspike ja kommentoijat "Hacker News" -nimisellä sivustolla arvostelivat kilpailuja, että ne olivat epärehellisiä ja muotoiltu Telegramin hyväksi. He sanoivat myös, että kyseisten kilpailujen käyttäminen todisteena salaustekniikan laadusta on harhaanjohtavaa.


title: Telegram

text: Toisen henkilön tiliin kirjautumiseen ja koko hänen pilvessä olevan viestintähistorian lukemiseen tarvitaan vain kertakäyttökoodi, joka lähetetään tekstiviestillä kyseisen käyttäjän puhelinnumeroon. Kirjautumiskoodeja on siepattu Iranissa, Venäjällä ja Saksassa, mahdollisesti teleoperaattorien yhteistyöllä. Telegramissa on mahdollista asettaa salasana, mutta sitä ei vaadita.


title: Telegram

text: Saksalainen kuluttajajärjestö Stiftung Warentest arvioi helmikuussa 2014 Telegramin tarjoamaa tietosuojaa. Tarkastelun kohteena olivat tiedonsiirron turvallisuus, palvelun käyttöehdot, lähdekoodin saatavuus ja sovelluksen jakelu. Järjestö oli tyytyväinen palvelun tarjoamiin vaihtoehtoisiin turvallisuusominaisuuksiin ja osittain avoimeen lähdekoodiin, mutta arvosteli yhteystietojen pakollista siirtämistä Telegramin palvelimille ja osoitteen tai impressumin puuttumista palvelun verkkosivulta. Järjestö sanoi, että se ei voinut analysoida palvelimilla olevien viestien turvallisuutta lähdekoodiin puuttumisen takia.


title: Telegram

text: Yhdysvaltalainen Committee to Protect Journalists -järjestö ja Electronic Frontier Foundation -järjestön Nate Cardozo suosittelivat toukokuussa 2016 välttämään Telegramin käyttöä, koska se ei tarjoa "end-to-end" -salausta oletuksena ja koska Matthew Greenin kaltaiset kryptologian tutkijat ovat julkisesti arvostelleet sen käyttämää käytäntöjen vastaista MTProto-salausprotokollaa.


title: Telegram

text: Telegramin UKK väittää, että se on turvallisempi kuin WhatsApp ja Line. Telegramin kehittäjiä arvosteltiin väitteen esittämisestä kesällä 2016, sillä WhatsApp käyttää laajasti hyväksyttyä end-to-end -salausprotokollaa ja salaa kaiken sen kautta kulkevan tietoliikenteen oletuksena, kun taas Telegram ei tee kumpaakaan. Heinäkuusta 2016 lähtien myös Line on käyttänyt end-to-end -salausta kaikkiin sen kautta lähetettyihin viesteihin oletuksena.


title: Telegram

text: Facebookin omistama pikaviestintäsovellus WhatsApp estää sovelluksessaan kaikki Telegramin sivuille vievät linkit. Sovellus ei muotoile verkko-osoitteita napsautettaviksi linkeiksi. Telegram myös ilmoittaa sivustollaan Facebook-sivunsa kadonneen palvelusta ilman selitystä.


title: Telegram

text: Facebookin omistamassa kuvapalvelu Instagramissa käyttäjä ei voi laittaa profiilin linkikseen Telegramin linkkiä. Telegram ilmoitti asiasta Twitter-tilillään maaliskuussa 2016.


title: Olivetti Valentine

text:
Olivetti Valentine on Olivetin valmistama kannettava mekaaninen kirjoituskone.
Kirjoituskoneen suunnitteli Italialainen suunnittelija Ettore Sottsass ja Perry A. King. Markkinoille tuote tuli vuonna 1969. Sottsass voitti vuonna 1970 Compasso d'Oro palkinnon kirjoituskoneellaan.
Materiaalina kirjoituskoneessa käytettiinABS-muovia.
Kirjoituskone on suunniteltu mukana kuljetettavaksi. Itse koneisto osa menee salkkutyylisen muovikotelon sisään ja
siinä on valmiina kantokahva. Kooltaan Valentine on 11,7 x 34,3 x 35,2 cm.
Kirjoituskonetta valmistettiin punaisen värin lisäksi ainakin harmaa valkoisena, vaalean sinisenä ja vaalean vihreänä.
Esinettä on pidetty muotoilunsa ansiosta ikonisena ja siitä syystä se löytyykin useiden design-museoiden
luetteloista, kuten Italian Triennale Design Museum, Lontoon Design Museum ja New Yorkin MoMA.


title: Ryszard Wieczorek

text: Ryszard Wieczorek (s. 25. tammikuuta 1962) on puolalainen jalkapallovalmentaja ja entinen keskikenttäpelaaja.


title: Ryszard Wieczorek

text: Wieczorek pelasi urallaan hyökkääjänä ja keskikenttäpelaajana Puolan alempien sarjatasojen joukkueissa. Pisimpään hän edusti Odra Wodzisławia, jonka paidassa hän pelasi myös Puolan pääsarjassa. Wieczorek oli mukana joukkueessa, joka teki seurahistorian parhaimman tuloksen sijoittumalla liigassa kolmanneksi kaudella 1996/97. Hän lopetti uransa Odrassa vuonna 1998.


title: Ryszard Wieczorek

text: Valmennusuransa Wieczorek aloitti Odran päävalmentajana heinäkuussa 2001. Hän luotsasi seuran UEFA Intertoto Cupiin kahdesti perättäin 2003 ja 2004, mutta seura putosi molemmilla kerroilla jo ensimmäisellä kierroksella. Hän sai potkut joulukuun alussa 2004. Pian potkujensa jälkeen Wieczorekista tuli Korona Kielcen päävalmentaja. Wieczorek teki Koronassa hyvää työtä ja luotsasi seuran sen historian parhaimpaan saavutukseen liigan viidenneksi. Kaudella 2006/07 Wieczorek johdatti Koronan Puolan liigacupin puolivälieriin ja Puolan cupin finaaliin, jossa se hävisi Dyskobolia Grodzisk Wielkopolskille 2–0. Viikko finaalin jälkeen Wieczorek sai potkut seurasta.


title: Ryszard Wieczorek

text: Heinäkuussa 2007 Wieczorekin ura jatkui KS Górnik Zabrzen päävalmentajana. Debyyttikausi päättyi sijalle 8. Toisella kaudella menestys ei vastannut odotuksia ja huonojen tulosten vuoksi seura erotti hänet syyskuussa 2008. Marraskuussa hän palasi Odran päävalmentajaksi ja johdatti seuran Puolan liigacupin loppuotteluun 2009. Huono syyskausi toi hänelle potkut seurasta syyskuussa 2009.


title: Ryszard Wieczorek

text: Keväällä 2010 Wieczorek valmensi lyhyen aikaa Pias Gliwiceä, muttei onnistunut pelastamaan seuraa putoamiselta liigasta. Syyskuussa 2011 Wieczorek siirtyi alasarjajoukkue Enegetyk ROW Rybnikin valmentajaksi. Hänen johdollaan seura nousi kauden 2012/13 päätteeksi Puolan 1. divisioonaan. Marraskuussa 2013 hän jätti Rybnikin ja palasi KS Górnik Zabrzen valmentajaksi.


title: Matti Laustela

text: Matti Laustela (s. 18. helmikuuta 1956 Helsinki) on suomalainen näyttelijä, joka on esiintynyt muun muassa televisiosarjassa "Kovaa maata".


title: Shine My Shoes

text: Shine My Shoes on brittiläisartisti Robbie Williamsin kappale, joka julkaistiin hänen kymmenennen, vuonna 2013 ilmestyneen Swings Both Ways -studioalbumin kolmantena singlenä. Single julkaistiin 24. maaliskuuta 2014. Kappaleen sanoittivat Robbie Williams, Guy Chambers, sekä Chris Heath. Singlen vinyyliversio tuli saataville Williamsin kotisivujen kautta kaksi kuukautta ennen virallista singlejulkaisua.


title: Shine My Shoes

text: Kappaleeseen liittyvä, sanoituksista koostuva musiikkivideo ladattiin YouTubeen 26. syyskuuta 2013.


title: Shine My Shoes

text: Vinyylisingle (Tammikuu 2014)


title: Leonore (Ruotsin prinsessa)

text: Prinsessa Leonore, Gotlannin herttuatar (Leonore Lilian Maria Bernadotte; s. 20. helmikuuta 2014 New York, Yhdysvallat) on Ruotsin prinsessa Madeleinen ja Christopher O’Neillin ensimmäinen lapsi. Hän on kruununperimysjärjestyksessä kahdeksantena.


title: Juha Mäkelä

text: Juha Mäkelä (s. 24. elokuuta 1944 Helsinki) on suomalainen näyttelijä. Hän on esiintynyt muun muassa televisiosarjoissa "Puhtaat valkeat lakanat", "Kotikatu", "Kovaa maata" ja "Parhaat vuodet". Mäkelän vanhemmat olivat näyttelijät Toivo Mäkelä ja Irma Seikkula ja hänen sisarensa on näyttelijä Maarita Mäkelä.


title: Tarhalaulumesikko

text: Tarhalaulumesikko ("Meliphaga gracilis") on mesikoiden heimoon kuuluva varpuslintu.


title: Tarhalaulumesikko

text: Tarhalaulumesikkoa tavataan Australiassa, Indonesiassa ja Papua-Uudessa-Guineassa. Lajia on kuvattu melko yleisestä yleiseksi, ja se on luokiteltu elinvoimaiseksi.


title: Latvuslaulumesikko

text: Latvuslaulumesikko ("Meliphaga flavirictus") on mesikoiden heimoon kuuluva varpuslintu.


title: Latvuslaulumesikko

text: Latvuslaulumesikkoa tavataan Indonesiassa ja Papua-Uudessa-Guineassa. Lajin on kuvattu olevan pääasiassa harvinainen. Sen ei kuitenkaan uskota olevan vaarassa ja se on luokiteltu elinvoimaiseksi.


title: Rotkolaulumesikko

text: Rotkolaulumesikko ("Meliphaga albilineata") on mesikoiden heimoon kuuluva varpuslintu.


title: Rotkolaulumesikko

text: Rotkolaulumesikkoa tavataan Australian pohjoisosissa. Lajia on kuvattu yleiseksi, ja se on luokiteltu elinvoimaiseksi.


title: Isonokkamesikko

text: Isonokkamesikko ("Meliphaga aruensis") on mesikoiden heimoon kuuluva varpuslintu.


title: Isonokkamesikko

text: Isonokkamesikkoa tavataan Indonesiassa ja Papua-Uudessa-Guineassa. Lajia on kuvattu melko yleisestä yleiseksi, ja se on luokiteltu elinvoimaiseksi.


title: Ruotsin jääpallon Hall of Fame

text: Ruotsin jääpallon Hall of Fame (ruots. "Svensk Bandy Hall of Fame") on Ruotsin jääpalloliiton maaliskuussa 2012 perustama ruotsalaisen jääpallon kunniagalleria.


title: Ruotsin jääpallon Hall of Fame

text: Hall of Fameen valittiin sen perustamisen yhteydessä 11 jäsentä, ja siihen nimetään vuosittain uusia henkilöitä. Nimetyiksi voivat tulla jääpallon parissa toimineet henkilöt, joiden mahdollisesta huippupelaajaurasta on kulunut kymmenen vuotta. Nimitykset suorittaa Ruotsin Jääpalloliiton alainen Hall of Fame -tuomaristo.


title: Nokilaulumesikko

text: Nokilaulumesikko ("Meliphaga notata") on mesikoiden heimoon kuuluva varpuslintu.


title: Nokilaulumesikko

text: Nokilaulumesikkoa tavataan Australiassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Close My Eyes

text: Close My Eyes on alankomaalaisen tekno- ja trancemuusikko DJ:n ja tuottajan Sander van Doornin kappale. Kappaleella vierailee Robbie Williams ja sen ovat tuottaneet Pet Shop Boys sekä Chris Zippel. Se on remix-versio kappaleesta "We’re the Pet Shop Boys", joka on Williamsin sekä Pet Shop Boysin tuottama kappale Williamsin Rudebox-studioalbumilta. Kappale pääsi Yhdysvaltain "Billboard" Hot Dance Club Songs-listan 5. sijalle.


title: Close My Eyes

text: CD 1CD 2


title: Deutscher Photodienst

text: Deutscher Photodienst, usein lyhennettynä Dephot, oli saksalainen kuva- ja uutistoimisto, jonka perustivat vuonna 1928 Simon Guttmann ja Alfred Marx. Sen listoilla olivat vuodesta 1929 Felix H. Man ja Otto Umbehr (Umbo) ja vuodesta 1930 Kurt Hübschmann. Dephotissa kehitty nykyaikainen kuvajournalismi, ja sen työntekijöiden kuvia oli monissa merkittävissä lehdissä, kuten Berliner Illustrirte Zeitungissa ja Münchner Illustrierte Pressessä. Dephotissa tehtiin sekä studio- että reportaasivalokuvausta. Sen toimittajat yhdistivät ensimmäisenä kuvareportaaseja ja tekstejä; Umbehr muun muassa teki kuuluisia kuvatypografeja, joissa yhdistyi valokuvat ja typografia. Dephot meni konkurssiin vuonna 1932, mutta se jatkoi pian sen jälkeen toimintaansa nimellä Degephot (Deutsche Photogemeinschaft).


title: Juho Tervonen

text: Juho Tervonen (24. syyskuuta 1885 Pyhäjärvi Vpl – 16. elokuuta 1971 Helsinki) oli suomalainen kääntäjä.


title: Juho Tervonen

text: Tervosen vanhemmat olivat sahanhoitaja Anton Tervonen ja Anna Stiina Saukkonen. Hän pääsi ylioppilaaksi 1905 Lahden yhteiskoulusta ja opiskeli sitten Helsingin yliopistossa.


title: Juho Tervonen

text: Tervonen toimi 1911-1918 Hangon yhteiskoulun venäjän kielen ja voimistelun opettajana ja myöhemmin hän toimi liikemiehenä.


title: Juho Tervonen

text: Tervonen oli naimisissa vuodesta 1919 Ester Lempi Haapasen kanssa.


title: Zzap!64

text: Zzap!64 oli brittiläinen tietokonepelilehti, joka käsitteli yksinomaan Commodore-tietokoneiden, pääasiassa Commodore 64:n pelejä. Sitä julkaisi Newsfield Publications Ltd, myöhemmin Europress Impact.


title: Zzap!64

text: Lehti alkoi ilmestyä huhtikuussa 1985, ZX Spectrumiin keskittyneen "CRASH"-lehden sisarjulkaisuna. Suurimman osan historiastaan lehti keskittyi Commodore 64:een, mutta myöhemmin julkaisi myös uutisia ja arvosteluja Amigan peleistä. Kuten "CRASH" Spectrum-piireissä, "Zzap!64" saavutti suuren suosion ja kulttiaseman Commodore 64 -piireissä, tullen tunnetuksi omalaatuisesta huumoristaan ja Commodore 64 -scenen laajasta, läpikohtaisesta kattavuudestaan. Lehti keksi uudenlaisen tyylin peliarvosteluilleen, jossa esiintyi sivukommenteissa arvostelevien toimittajien kasvokuvia, jotka olivat piirtäneet kustantamon taiteilijat Oli Frey ja Mark Kendrick. Nämä kasvokuvat kertoivat ilmeillään arvostelijoiden mielipiteitä peleistä. Näistä kehittyi myöhemmin lehteen kokonaisia sarjakuvia lehden etsiessä myös nuorempien lukijoiden suosiota.


title: Zzap!64

text: Vuoteen 1992 mennessä lehti oli muuttunut ulkoasultaan ja sisällöltään niin dramaattisesti että senaikainen julkaisja Europress päätti uudistaa lehden kokonaan. Siten "Zzap!64" numerosta 91 tuli "Commodore Force" -lehden numero 1, ja tätä lehteä julkaistiin maaliskuuhun 1994 asti.


title: Zzap!64

text: "Zzap!64" numero 1, päivätty toukokuulle 1985, julkaistiin 11. huhtikuuta 1985. Sen toimittajina olivat päätoimittaja Chris Anderson, ohjelmistotoimittaja Bob Wade, freelance-toimittaja Steve Cooke (joka oli liittynyt lehteen äskettäin lopetetusta "Personal Computer Games" -lehdestä), ja arvostelijat Gary Penn ja Julian Rignall, jotka saivat työpaikkansa palkkiona tietokonepelikilpailusta. Toimitus sijaitsi Yeovilissa, yli 200 kilometriä Newsfield-kustantamon päämajasta Ludlowissa; toimitus siirrettiin Ludlowiin kolmen kuukauden kuluttua kustannussyistä, ja Anderson ja Wade lähtivät lehdestä kieltäydyttyään muuttamasta. Anderson perusti myöhemmin Future Publishing -kustantamon.


title: Zzap!64

text: Kun Amiga alkoi saada suosiota Isossa-Britanniassa, "Zzap!64" alkoi silloin tällöin julkaista Amiga-pelien arvosteluja. Amiga-peleistä tuli lehden vakiosisältöä numerosta 43 (marraskuu 1988) lähtien, ja lehden nimeksi muutettiin "Zzap!64 Amiga".


title: Zzap!64

text: Lehti koki kiistanalaisuutta vuonna 1989, kun kolme sen neljästä arvostelijasta (Gordon Houghton, Kati Hamza ja Maff Evans) saivat potkut ja heidän tilalleen palkattiin uusia toimittajia numeroa 50 (kesäkuu 1989) varten. Ainoa jäljelle jäänyt arvostelija, Paul Rand, oli ehtinyt olla lehdessä töissä vain kaksi kuukautta. Houghton kirjoitti jäähyväispääkirjoituksen, jota ei koskaan julkaistu - sen sijaan numeron 50 pääkirjoitus ei mainitse koko asiaa sanallakaan, ja numero sisälsi kolmen erotetun toimittajan materiaalia mainitsematta lainkaan heidän potkujaan.


title: Zzap!64

text: Numerosta 74 (kesäkuu 1991) lähtien kaikki Amiga-sisältö poistettiin lehdestä (lehden nimeksi tuli vuonna 1990 jälleen "Zzap!64"), ja lehti keskittyi jälleen kerran pelkästään Commodore 64:n peleihin. Neljän kuukauden kuluttua Newsfield-kustantamo teki konkurssin, ja lehti hyllytettiin kuukaudeksi. Europress Impactista (Roger Keanin, Oliver Freyn ja Jonathan Rignallin perustaman Europress-yhtiön satelliittiyhtiöstä) tuli lehden uusi kustantamo numerosta 79 (joulukuu 1991) alkaen.


title: Zzap!64

text: Numero 90 (marraskuu 1992) oli viimeinen virallinen "Zzap!64"-lehti. Seuraavasta kuukaudesta alkaen lehdestä tuli "Commodore Force".


title: Zzap!64

text: Lehden italialainen versio (nimeltään pelkästään "Zzap!"), alkuperäisen kustantamon hyväksymä käännösversio, ei keskittynyt pelkästään Commodore 64:n peleihin, vaan myös muiden 8-bittisten koneiden kuten ZX Spectrumin, MSX:n, Amstrad CPC:n ja Atarin 8-bittisten mallien peleihin. Sitä julkaistiin numerosta 1 (toukokuu 1986) numeroon 73 (joulukuu 1992) varsinaisena lehtenä, numerosta 74 (tammikuu 1993) alkaen siitä tuli "The Games Machine" -lehden italialaisen käännösversion kylkiäinen, kunnes senkin julkaiseminen loppui joulukuussa 1993.


title: Zzap!64

text: Vuodesta 1996 vuoteen 1999, "Zzap!":sta tuli nettilehti, PC-peleihin keskittynyt verkkosivu jolla oli joka kuukausi eri "kansikuva" ja kirjepalsta, jossa arvosteltiin pelejä samaan tapaan kuin alkuperäisessä lehdessäkin.


title: Zzap!64

text: Vuonna 2002, erikoisnumero "85", keskittyen juuri julkaistuihin 8-bittisten koneiden peleihin, julkaistiin PDF-muodossa.


title: Zzap!64

text: Maaliskuussa 2002, "Zzap!64"-lehden erikoisnumero "107" julkaistiin digitaalisesti PDF-muodossa, jälkeenpäin myös 200 kappaleen rajoitettuna paperipainoksena. Se oli aluksi toimittaja Cameron Davisin "Zzap!64":een liittyvällä keskustelupalstalla esittämästä ideasta lähtenyt faniprojekti, mutta myöhemmin muitakin Newsfieldin entisiä työntekijöitä liittyi projektiin, mukaan lukien entiset toimittajat Gordon Houghton, Robin Hogg ja Paul Glancey.


title: Zzap!64

text: Erikoisnumero käsitteli Commodore 64:n 2000-luvulle jatkuvaa suosiota retropelaajien ja harrastelijoiden keskuudessa, useimpien arvostelujen keskittyessä juuri julkaistuihin Commodore 64:n peleihin. Lehden ulkoasu pohjautui "klassiseen" "Zzap!64" -lehteen, ja lehden kansikuva pohjautui taiteilija Oli Freyn piirrokseen, jota suunnittelija Craig Grannell oli parannellut.


title: Zzap!64

text: Lehden toinen erikoisnumero julkaistiin heinäkuussa 2005 juhlistaakseen lehden 20-vuotispäivää. Nimeltään "The Def Tribute to Zzap!64", se painettiin ammattilaiskustantamossa ja annettiin "Retro Gamer" -lehden numeron 18 kylkiäisenä. Vaikka numeron sisältö oli enemmän pelkkää vanhan lehden muistelua ja juhlimista kuin numeron 107 sisältö, se silti sisälsi uuttakin sisältöä, kuten Newsfieldin entisen johtajan Roger Keanin alkusanat ja artikkeleja, ja uutta materiaalia entisiltä toimittajilta Gary Penniltä ja Chris Andersonilta. Lehden kansikuva ja keskiaukeama sisälsivät harvinaisia Oli Freyn piirroksia ajalta ennen hänen uraansa Newsfieldissä.


title: Pro Evolution Soccer 2014

text: Pro Evolution Soccer 2014 eli PES 2014, Japanissa ja Etelä-Koreassa tunnetaan myös nimellä World Soccer: Winning Eleven 2014 on Pro Evolution Soccer-jalkapallopelisarjan kolmastoista julkaisu. PES 2014:ssa voi pelata UEFA Champions Leagueta, UEFA Europa Leagueta sekä UEFA Super Cupia. Ensimmäistä kertaa pelissä voi myös pelata AFC Champions Leagueta, Argentiinan pääsarjaa sekä Chilen pääsarjaa. PES 2014 on viimeinen Pro Evolution Soccer-sarjan peli, joka ilmestyy PlayStation 2:lle.


title: Persona 4 Arena

text: Persona 4 Arena, ilmestyi Japanissa nimellä Persona 4: The Ultimate in Mayonaka Arena (), on vuonna 2012 julkaistu Arc System Worksin ja Atluksen suunnittelema taistelupeli. Peli julkaistiin aluksi vain kolikkopelinä, mutta ilmestyi myöhemmin myös konsoleille.


title: Persona 4 Arena

text: Pelin tapahtumat sijoittuvat kaksi kuukautta pelin "" tapahtumien jälkeen ja siinä esiintyy myös hahmoja pelistä "". Juonena on televisiomaailmaan sijoittuva "P-1 Grand Prix" -turnaus, jossa Persoonan-käyttäjät pakotetaan taisteluun toisiaan vastaan.


title: Persona 4 Arena

text: Vuonna 2013 pelille julkaistiin kolikkopelinä jatko-osa "Persona 4 Arena Ultimax". Vuonna 2014 se ilmestyi myös konsoleille.


title: Persona 4 Arena

text: Pelissä on kaksi tilaa: tarinatila ("Story Mode") sekä pelihallitila ("Arcade Mode"). Tarinatilassa tapahtumat esitetään aina pelaajan valitseman hahmon näkökulmasta. Aluksi tarinatilassa voi käyttää vain neljää hahmoa ja muut avautuvat pelaajan etenemisen mukaan. Kunkin tarinaosuuden lopetus riippuu pelaajan valinnoista.


title: Persona 4 Arena

text: Taistelussa pelaajat voivat erilaisia toimintoja eri nappuloista. Kukin hahmo pystyy tekemään oman hyökkäyksen ja kutsumaan haluttaessa Persoonansa apuun. Persoonan käyttämisen jälkeen pelaajan on tehtävä neljä tavallista hyökkäystä voidakseen kutsua sen uudelleen.


title: Persona 4 Arena

text: Pelattavia hahmoja ovat Yu Narukami ("Persona 4:n" protagonisti), Yosuke Hanamura, Chie Satonaka, Yukiko Amagi, Kanji Tatsumi, Teddie, Naoto Shirogane, Aigis, Mitsuru Kirijo, Akihiko Sanada, Elizabeth, Labrys ja Varjo-Labrys (vain pelihallitilassa).


title: Persona 4 Arena

text: Vuoden 2012 Kultaisella viikolla Yu Narukami saapuu muutamaksi viikoksi vierailulle Inabaan. Keskiyöllä ystäviensä Yosuke Hanamuran, Chie Satonakan ja Yukiko Amagin ohella hän huomaa Keskiyön kanavan ("Midnight Channel") alkaneen jälleen näkyä televisiossa. Tällä kertaa se mainostaa turnausta nimeltä "P-1 Grand Prix", jonka juontaja näyttää heidän ystävältään, Teddieltä. Lisäksi Kanji Tatsumi ja Rise Kujikawa ovat salaperäisesti kadonneet, joten Yu päättää ystävineen lähteä televisiomaailmaan ottamaan asiasta selvää.


title: Persona 4 Arena

text: Samaan aikaan Naoto Shirogane tutkii Kirijo Groupin johtajan ja SEESin entinen perustajan, Mitsuru Kirijon, toimia. Mitsuru on perustanut SEESin tilalle uuden ryhmän nimeltä Shadow Operatives, johon kuuluvat myös Akihiko Sanada, Varjotorjunta-ase Aigis sekä Fuuka Yamagishi. Heidän lentokoneestaan kaapataan toinen Varjotorjunta-ase nimeltä Labrys, joka joutuu televisiomaailmaan. Varjotaistelijat lähtevät sinne etsimään häntä Naoton seuratessa heitä salaa.


title: Persona 4 Arena

text: Sekä Tutkintaryhmän ("Investigation Team") että Shadow Operativesin jäsenet joutuvat P-1 Grand Prixissä toisiaan vastaan ja he kohtaavat tuntemattoman pahansuovan olennon ("Malevolent Entity"), joka tekeytyy heidän omiksi Varjoikseen. He kohtaavat myös Samettihuoneesta ("Velvet Room") tulevan Elizabethin, joka oli jättänyt työnsä löytääkseen keinon vapauttaa "Persona 3:n" protagonisti Suuresta Sinetistä. Hän päättää taistella Yu:ta ja Aigista vastaan ymmärtääkseen Villikortti-kyvyn todellisen merkityksen ja saa lopulta itse käyttöön Narrin arkanan.


title: Persona 4 Arena

text: Kun Tutkintaryhmän ja Shadow Operativesin jäsenet kohtaavat P-1 Grand Prixiä juontavan "kenraali Teddien", tämä paljastuu valeasuiseksi Labryksen Varjoksi. He kukistavat sen ja Labrys hyväksyy Varjonsa saaden käyttöön Persoonan nimeltä Ariadne. Mutta sitten Labrykseen hakkeroidutaan ja hänen kauttaan puhuva ihminen paljastuu turnauksen järjestäjäksi, joka paljastaa aikoneensa heikentää Persoonan-käyttäjien henkistä hyvinvointia muuttaakseen näiden Persoonat jälleen Varjoiksi. Yhteyden katkettua ja Labryksen vapauduttua Mitsuru vaatii Tutkintaryhmän jäseniä jättämään asian Shadow Operativesin huoleksi. Labrys liittyy heihin löytääkseen kadonneet osat muistoistaan. Yu kuitenkin kertoo muille Tutkintaryhmän jäsenille suunnittelevansa, että hekin tutkisivat asiaa.


title: Commerce

text: Commerce voi tarkoittaa seuraavia:


title: Lauri Hollo

text: Lauri Hollo (s. 9. maaliskuuta 1970) on suomalainen urheilukirjoittaja, freelance-toimittaja ja juoksuvalmentaja, jolla oli itsellään nuorena lupaava juoksu-ura. Se huipentui alle 16-vuotiaiden suomenmestaruuksiin keskimatkoilla ja ikäluokan 800 metrin Suomen ennätykseen.


title: Lauri Hollo

text: Hollo on opiskellut Tampereen yliopistossa ja työskennellyt Aamulehdessä ja Yleisradiossa sekä monissa muissa media-alan toimijoissa.


title: Marta Keravuori

text: Marta Johanna Keravuori, o. s. "Pihlamaa", aik. "Pihlman" (24. syyskuuta 1888 Uusikaupunki – 9. lokakuuta 1976 Helsinki) oli suomalainen japanilaisen kirjallisuuden kääntäjä.


title: Marta Keravuori

text: Keravuoren vanhemmat olivat merikapteeni Johan Erland Pihlman ja Vilhelmina Emerentia Sjöblom. Hän pääsi 1907 ylioppilaaksi Uudenkaupungin yhteislyseosta.


title: Marta Keravuori

text: Marta Keravuori oli naimisissa vuodesta 1913 kruununvouti, asianajaja Hannes Santeri Keravuoren (ent. Renvall) kanssa.


title: Apache Software Foundation

text: Apache Software Foundation (ASF) on yhdysvaltalainen voittoa tavoittelematon järjestö, jonka tehtäväksi on määritelty ohjelmistojen jakaminen yhteiseksi hyväksi. ASF perustettiin kesäkuussa 1999 Yhdysvaltojen Delawaressa.


title: Apache Software Foundation

text: ASF:llä on Yhdysvaltain lainsäädännön mukainen yleishyödyllisen organisaation status eli niin sanottu 501(c)(3) -luokitus.


title: Apache Software Foundation

text: ASF antaa juridista, organisatorista ja taloudellista tukea yli 140 erilaiselle avoimen lähdekoodin projektille. Ohjelmistot jaetaan avoimen lähdekoodin Apache License-ehtojen mukaisesti.


title: Apache Software Foundation

text: ASF:n toiminta perustuu yksilöiden vapaaehtoistoimintaan ja yhteistyöhön. ASF:n jäsenet valitsevat yritykselle 9 hengen johtajiston, jonka tehtävänä on huolehtia organisaation hallinnosta. Projektit johdetaan omien hallintoelinten avulla ja näihin jäsenet valitaan projekteissa osoitettujen ansioiden perusteella.


title: Apache Software Foundation

text: ASF on luonteeltaan meritokratia, mikä tarkoittaa, että päästäkseen ASF:n jäseneksi yksittäisen henkilön on ensin toimittava aktiivisesti yhdessä tai useammassa ASF:n yhteistyöprojektissa. ASF:n jäsenet nimeävät uudet jäsenkandidaatit, joista uudet jäsenet valitaan äänestämällä.


title: Sydänglykosidit

text: Sydänglykosidit ovat sydämen vajaatoimintaan käytettyjä lääkeaineita, joita saadaan eräistä kasveista. Niitä tunnetaan yli kaksisataa erilaista. Vain pientä osaa käytetään lääkkeinä.


title: Sydänglykosidit

text: Sydänglykosidit saattavat vähentää tai lisätä sydänlihaksen supistumisen nopeutta, vähentävät lyöntitiheyttä ja ja lisäävät voimaa.


title: Sydänglykosidit

text: Sydäglykosidien tunnetuin lähde on digoksiinia sisältävä rohtosormustinkukka ("Digitalis purpurea"). Niden vaikutusta kutsutaankin digitalisvaikutukseksi. Muita sydänglykosideja sisältäviä kasveja ovat esimerkiksi villasormustinkukka, merisipuli ja "Strophanthus gratus".


title: Sydänglykosidit

text: Sydänglykosidien toksisuus eli yliannostuksen vaara on varsin suuri. On luettava erikseen näiden aineiden sydäntoksiset ja muut sivuvaikutukset kuten värinäön häiriöt. Toisaalta näilä lääkkeillä on sekä nopean eli akuutin että hitaan eli kroonisen myrkytyksen vaikutukset.


title: Sydänglykosidit

text: Anatomis-terapeuttis-kemiallisessa lääkeluokituksessa (ATC) sydänglykosidit kuuluvat luokkaan C01A.


title: Metsolan siunauskappeli

text: Metsolan siunauskappeli on Lohjan seurakunnan siunauskappeli Lohjan Metsolan kaupungiosassa. Metsolan hautausmaa on perustettu vuonna 1951 ja siunauskappeli valmistui 1956.


title: Metsolan siunauskappeli

text: Siunauskappelin suunnitteli arkkitehti Erik Bryggman. Metsolan kappelia pidetään suunnittelijansa tyypillisenä työnä ja siinä on samaa muotokieltä kuin jo Turun Ylösnousemuskappelissa. Bryggman kuoli ennen Metsolan kappelin valmistumista ja hänen tyttärensä, sisustusarkkitehti Carin Bryggman viimeisteli suunnitelmat. Carin Bryggman ja hänen miehensä sisustusarkkitehti Uolevi Nuotio suunnittelivat kappeliin kalusteita ja valaisimia.


title: Metsolan siunauskappeli

text: Rinteeseen sijoitetussa harjakattoisessa Metsolan kappelissa on matala siipirakennus, jossa on muun muassa vainajien säilytystilat. Siipirakennus on ruohokattoinen. Kappeli on kalkkimaalattu vaaleaksi.


title: Metsolan siunauskappeli

text: Rakennuksessa oli alun perin koksilämmitys, 1970–1980 -luvulla se liitettiin kaukolämpöön ja siihen tehtiin pieniä huonetilamuutoksia. Kappelin lähelle valmistui hautausmaan pysäköintipaikka vuonna 1995, kappeli maalattiin samoihin aikoihin. Perusteellinen korjaus tehtiin vuosina 2001–2002. Rakennuksen ulkoasuun ei puututtu, mutta sen ikkunat uusittiin, kuten myös salaojitus ja perusmuurien vesieristys. Kappelisalin kalusteet, valaisimet ja tekstiilit entisöitiin. Korjaustyön suunnitteli turkulainen arkkitehtitoimisto Laiho, Pulkkinen & Raunio.


title: Metsolan siunauskappeli

text: Bryggmanin alkuperäiseen suunnitelmaan kuului myös kellotorni, joka jäi 1950-luvulla rakentamatta. Kellotorni valmistui 2002.


title: Mustalaisruhtinatar

text: Mustalaisruhtinatar on Emmerich Kálmánin säveltämä operetti vuodelta 1915. Se kertoo kabareelaulaja Sylva Varescusta, joka on lähdössä Amerikkaan ensimmäisen maailmansodan edellä, ja hänen rakkaustarinastaan wieniläisen ruhtinaan kanssa. Monista operetin sävelmistä tuli suosittuja iskelmiä Wienissä ja muualla Euroopassa. Näistä tunnetaan Suomessakin valssit "Muistathan kai" ja "Ollaan niinkuin pääskyset".


title: Simferopolin kansainvälinen lentoasema

text: Simferopolin kansainvälinen lentoasema (, ) ) on Ukrainan Krimin autonomisen tasavallan Simferopolissa sijaitseva kansainvälinen lentoasema. Lentoasema on noin 13 kilometriä Simferopolin ydinkeskustan luoteispuolella. Toukokuussa 2015 Ukrainan korkein neuvosto uudelleennimesi lentoaseman Amet-khan Sultanin mukaan "Amet-khan Sultanin kansainväliseksi lentoasemaksi".


title: Simferopolin kansainvälinen lentoasema

text: Vuonna 2013 lentoasema oli matkustajamäärän perusteella Ukrainan kolmanneksi vilkkain lentoasema.


title: Simferopolin kansainvälinen lentoasema

text: Venäläismiehityksen johdosta lentoasema virallisesti suljettiin. Käytännössä venäläinen miehityshallinto avasi lentokentän miehittäjämaan sisäiselle lentoliikenteelle ja Simferopolin lentoasemaa käytti vuonna 2014 venäläislähteen mukaan 2 800 000 lentomatkustajaa. Sittemmin lentoliikenne Venäjän lentoasemilta Simferopoliin on kasvanut edelleen. Lentoaseman omistus on siirtynyt Venäjän valtiojohtoon läheisessä yhteydessä olevan, "Putinin pankkiiriksi" luonnehditun miljardööri Juri Kovaltšukin ja hänen lähipiirinsä hallintaan. Rossija-pankin pääomistaja Kovaltšuk on ollut kesästä 2014 lähtien sekä EU:n että Yhdysvaltain pakotelistalla osallisuudestaan Ukrainan konfliktiin ja liiketoimintaan miehitetyillä alueilla. Lentoasemalle on rakennettu uusi, alkuvuonna 2018 avattu matkustajaterminaali.


title: Norjan vuoden jääpalloilija

text: Vuoden pelaaja (norj. "Årets spiller") on Norjan jääpalloliiton vuosittain jakama tunnustus Norjan pääsarjassa pelaavalle mies- ja naisjääpalloilijalle. Miespelaajille palkinto jaettiin ensimmäisen kerran 1997 ja naispelaajille 2007.


Suomen alle 16-vuotiaiden jalkapallomaajoukkue (U16-maajoukkue) edustaa Suomea jalkapallon alle 16-vuotiaiden maaotteluissa. Se toimii Suomen Palloliiton alaisuudessa.


title: Suomen alle 16-vuotiaiden jalkapallomaajoukkue

text: Suomi osallistui vuosina 1982–2001 järjestettyjen alle 16-vuotiaiden EM-kilpailuiden lopputurnaukseen kahdeksan kertaa. Vuonna 2002 turnaus muuttui alle 17-vuotiaiden maajoukkueille tarkoitetuksi.Vuosina 1985–1990 järjestettyjen alle 16-vuotiaiden MM-kilpailuiden lopputurnaukseen Suomi ei selviytynyt kertaakaan.


text: Joukkueessa vuonna 2016 pelanneet pelaajat. Tilanne 15. huhtikuuta 2016.


text: Maalivahdit


text: Puolustajat


text: Keskikenttäpelaajat


text: Hyökkääjät


title: GeForce 400 -sarja

text: GeForce 400 -sarja on Nvidian 11 sukupolven näytönohjainsarja, joka pohjautui Fermi grafiikkasuoritinarkkitehtuuriin.


title: GeForce 400 -sarja

text: GeForce 400-sarjan grafiikkapiiri valmistetaan 40 nanometrin prosessilla, ja näytönohjaimessa on 512 kuuteentoista Streaming-multiprosessoriin (SM) jaettua CUDA-ydintä. Ensimmäiseksi julkaistuissa GTX 480 -näytönohjaimissa yksi viidestätoista Stream-multiprosessorista oli kytketty pois käytöstä. Jokaisella SM:llä on 64 kilotavun kokoinen konfiguroitava muisti ja 768 kilotavua L2-välimuistia. Välimuistiarkkitehtuurista käytetään nimeä "Parallel DataCache". Fermin muistiohjain on 384 bittiä leveä ja se on jaettu kuuteen 64 bittiä leveään ohjaimeen.